open-index/open-wikipedia-markdown huggingface dataset:
民間故仔入面嘅鐵

世界多地嘅民間故仔都有提到鐵。

## 凍鐵

根據歐洲民間傳說嘅描述，凍鐵可以壓制（甚至消滅）邪派嘅超自然力量，包括仙子、鬼魂同埋巫術使用者都會怕凍鐵，有啲傳說仲話，要殺死一隻仙子，唯一嘅方法係攞把凍鐵刀一嘢捅佢。

當中中世紀嘅英格蘭就有種迷信，話仙子最驚用凍鐵造嘅馬蹄鐵，於是啲人好多時會喺屋企門口或者牆上面掛返嚿馬蹄鐵，仲諗住噉做會帶嚟好運；

啲人會（例如）喺啱啱出世嘅仔女嘅床頭擺嚿凍鐵，防範仔女畀仙子拐走（睇調換兒）。

## 攷
蘭花螳螂

**蘭花螳螂**（；；學名：）係螳螂目下嘅一種物種，源自東南亞嗰頭嘅森林，廣泛噉分佈响泰國、馬來西亞、菲律賓同印尼等多地。

蘭花螳螂係種花螳螂。佢哋最出名嘅嘢係望落好似朵蘭花噉，而佢哋嘅外形同時起到攻擊同防守嘅作用－蘭花螳螂嘅擬態能力令到啲獵物冇咁易睇到佢哋，蘭花螳螂可以利用呢點嚟更加有效噉偷襲獵物，而喺防守方面，呢種能力又會令蘭花螳螂冇咁易畀佢哋啲天敵（多種嘅雀鳥）睇到。

## 型態

蘭花螳螂型態大致同一般嘅螳螂物種相似：佢哋有六條肢體（昆蟲都有嘅特徵），身體呈粉紅同白噉嘅色水，後面用嚟企嗰四隻腳進化到望落好似蘭花嘅花瓣噉款，而（同一般嘅螳螂一樣）佢哋最前嗰兩條肢體就會用嚟捉獵物；平時佢哋會將兩條前肢縮埋，同時匿喺草叢入面，等自己望落好似一朵蘭花噉。

除此之外，蘭花螳螂仲有幾顯著嘅兩性異形：一隻乸嘅蘭花螳螂成蟲可以生到去成 8 cm 咁長，而一隻公嘅蘭花螳螂成蟲就頂嗮攏得嗰 2 至 3 cm 咁長－啲乸嘅體形大隻過啲公成倍有多；順帶一提，呢點據講有助啲公飛行，等佢哋可以輕易噉飛嚟飛去搵乸交配，同時啲乸比較少郁動，傾向靜靜哋等公嚟向佢哋求愛。

蘭花螳螂同所有螳螂一樣，係行唔完全變態嘅，所以啲若蟲除咗細隻啲之外望落同成蟲冇乜大分別。

## 行為

蘭花螳螂係攻擊型擬態（aggressive mimicry）嘅一個出名例子：攻擊型擬態係指捕食者扮成（由獵物嘅角度睇）無害嘅嘢，藉此引啲獵物放低戒備；蘭花螳螂會爬上去啲植物嘅枝葉嗰度，尤其會搵啲有花嘅植物，然後佢就會用佢後面嗰兩對腳捉實樖植物，再係噉咦左右擺動，令自己望落更加似一朵喺風入面擺動嘅花；通常等吓等吓就會有啲細隻昆蟲，尤其係蜜蜂同各種蝴蝶等會採花蜜維生嘅蟲仔，會飛近佢度，最後隻螳螂就會一嘢伸出佢最前嗰兩隻肢體，將隻獵物捉住，再監生食咗隻獵物佢。

## 食乜
蘭花螳螂同第啲螳螂一樣係食肉嘅，任何佢哋捉得住嘅昆蟲，佢哋都會照樣食，尤其係最鍾意食蝴蝶同飛蛾呢啲鱗翅目。

蘭花螳螂亦有同類相食嘅行為，大隻嘅蘭花螳螂有陣時會捉細隻啲嘅同類嚟食。

## 靚相

Hymenopus coronatus MHNT Exuvie.jpg
Mantis Hymenopus coronatus 1 Luc Viatour.jpg
Mantis Hymenopus coronatus 2 Luc Viatour.jpg
Mantis Hymenopus coronatus 3 Luc Viatour.jpg
Mantis Hymenopus coronatus 4 Luc Viatour.jpg
Mantis Hymenopus coronatus 5 Luc Viatour.jpg
Mantis Hymenopus coronatus 7 Luc Viatour.jpg


## 睇埋
*花螳螂

## 攷

## 拎
*
*Deadly Disguised Orchids | World's Deadliest，《國家地理雜誌》擺上 YouTube 嘅一段片，講蘭花螳螂嘅。
今天妳要嫁給我

《**今天妳要嫁給我**》（）係臺灣歌手陶喆同蔡依林合唱嘅一首國語歌，由陶喆同娃娃填詞，陶喆作曲同監製；呢首歌分別收錄喺陶喆嘅第5張個人創作專輯《太美麗》同埋蔡依林嘅第3張混音專輯《唯舞獨尊 演唱會鮮聽版&混音》。

2007年6月，呢首歌得到第18屆金曲獎最佳年度歌曲獎。

## 人員
* 陶　喆－樂器演奏、編寫
* Dino Soldo－口琴
* 蔡依林－和聲
* 朱敬然－錄音師
* Milton Gufierrez Ruezgal－錄音助理
* 任飛翔－錄音助理
* 羅中屏－錄音助理
* 伊勗賢－錄音助理
* 白金錄音室－錄音室
* Barking Doctor Recording－混音室
* －混音工程師
* Tom Bender－混音助理

## 發行歷史

## 參考
南洋開賭熱

有唔少（中國）陸港澳官員及商人，趁住中共總書記習近平推廣一帶一路政策，走去南洋發展中國家開賭場及與其類似嘅檔口，形成一股熱潮；佢哋現場賭博及直播賭博兩種生意都有做。後來「灰色」嘅賭業備受打擊，嗰啲集團於是陸續轉營到以多種「黑色」生意為主業，變得惡名昭彰。其中最出名嗰三個老闆——**佘智江**、**徐愛民**及**董勒成**，都係（中國）大陸政商界嘅大粒佬。

## 起
澳門賭場嗰班撈家以華人為主，就連嚟自美國嗰啲集團嘅架步入面都係噉樣，澳門、香港、台灣及（中國）大陸嘅勢力都有深入參與，尤其是喺成日亂嚟嘅賭廳呢部分；佢哋習慣咗揾（中國）大陸有錢人做客，其多數收入亦係嚟自佢哋嘅。由於呢種生意模式利潤唔錯，嗰班人向外擴充，其中南洋係最熱門嘅選址，當地數國有多處於是大興土木；主要目標客户來源冇變，因此其選址有越嚟越多同佢哋語言相通嘅華人聚居。嗰啲商人所用嘅資金，有唔少係靠喺香港成立嘅上市公司籌集得嚟咖。

## 承
澳門賭業之經營方式，加劇咗唔少（中國）大陸已有嘅問題——例如資金外流、貪污腐敗及跨境收數，而且越嚟越大鑊。中共（嘅若干勢力）於是陸續加力打擊澳門賭業，包括阻止該黨（若干勢力嘅）官員行入澳門賭場。喺澳門揾食嘅呢班友，尤其是開賭廳及做疊碼嗰啲，繼續以（中國）大陸有錢人為主要客源，因此使出新招，盡量繞過中共（若干勢力嘅）防範，包括將擺落南洋窮國嘅投資加碼，以及做埋網上直播賭博；（中國）大陸政商要員亦樂於合伙，由於擁有同當地軍政勢力勾結嘅本事，亦有最多（中國）大陸嘅關鍵人脈，重要係出錢最多者，佢哋逐漸成為當中嘅揸拂人。

## 轉
南洋多處嘅賭業後來崩潰，有唔少一度興旺之城鎮變得冷清；原因包括中共（嘅若干勢力）出手應付佢哋嘅新把戲及武漢肺炎肆虐。嗰啲撈開偏門嘅集團因為生意不境，所以紛紛轉行——電訊詐騙、綁架勒索、強迫賣淫及活摘器官等；台灣黑幫掌握最精湛嘅呃人技術，因此得以分一杯羹。基於嗰班賊嘅語言特長以及目標得救／逃走／報仇嘅難度等因素，佢哋專向（相對於陣地位置嘅）外國之華人落手。中共（嘅若干勢力）同呢啲犯罪組織，貓捉老鼠噉樣低調較量咗好多年，雖然前者久唔久就會有新收獲，但係依然冇辦法將對方斬草除根；兩者一直互相見招拆招，彼此技術皆持續進步，乃至於家陣後者安營紮寨之處有唔少位於有軍事麻煩嘅地方，外間難以干涉。

## 合
隨住台灣受害者急劇增多，响2022年8月，有大把驚心動魄嘅情節及畫面經傳媒曝光，引起好多人及組織嘅關注，亦因此有更多國家嘅黑白勢力加入營救人質行動。而家輿論對於南洋華資賭業及其衍生之行當，已經冇咁關注；佢哋雖然被削弱咗，但係繼續運作緊，外界對其實況重係一知半解。响2022年，由於中共政策改變，澳門賭業變得更加政治化，（中國）大陸、香港及澳門（若干勢力嘅）商人喺南洋撈起賭嚟亦比以往危險；與此同時，南洋各國針對武漢肺炎嘅防疫措施大舉放寛；台灣幫派紛紛將僅餘設於澳門嘅賭博生意撤離，並乘住競爭對手俾中共（嘅若干勢力）㩒住及南洋經濟復甦嘅勢頭，移師過去開檔。

## 註

## 攷

類:賭
花螳螂

（）包含幾種有擬態特性嘅螳螂物種。

呢啲螳螂睇落似花。噉嘅擬態能力令佢哋冇咁易畀佢哋嘅獵物睇到，幫到佢哋突襲啲獵物，提升佢哋獵食嘅成功率。

## 睇埋
*香港螳螂
*擬態

## 攷
玫瑰少年 (歌)

《**玫瑰少年**》（）係臺灣歌手蔡依林嘅一首國語歌，呢首歌由剃刀蔣同蔡依林一齊作曲，蔡依林同阿信一齊填詞，剃刀蔣監製。呢首歌由索尼音樂同凌時差音樂響2018年12月26號發行。呢首歌獲得第30屆金曲獎年度歌曲獎。

## 背景同發行

歌曲名稱「玫瑰少年」就係葉永鋕，葉永鋕在生嗰時響臺灣屏東縣立高樹國民中學，因為佢嘅性別氣質而成日受到同學嘅欺凌。2000年4月，葉永鋕被發現身受重傷，送院之後不治死亡，之後呢件事引起臺灣社會對於性別平等教育嘅廣泛討論。

2015年11月，蔡依林邀請侯季然拍攝《不一樣又怎樣》系列紀錄片，包括葉永鋕篇在內嘅相關紀錄片喺佢嘅「Play世界巡迴演唱會」上播放。蔡依林憑藉她在華人流行文化的影響力多次為LGBT群體發聲，蔡依林講起葉永鋕時表示：「不只是同志，當你懂自己而且不為別人活的時候，就可以伸出手幫助身邊的人。」

2017年7月，蔡依林透露向五月天成員阿信提出咗專輯《Ugly Beauty》中嘅合作邀請。2018年7月，蔡依林表示阿信已經完成咗呢首歌嘅歌詞創作，仲表示：「阿信寫的這首歌非常好，應該會列入主打，我一直想試試不同的詮釋。」2018年12月，蔡依林發行佢嘅第14張錄音室專輯《Ugly Beauty》，其中收錄咗呢首由阿信參與創作嘅歌曲《玫瑰少年》。

## 創作同錄製
歌曲《玫瑰少年》以「葉永鋕事件」為靈感，由剃刀蔣同蔡依林一齊作曲，由蔡依林同阿信一齊填詞，由陳怡茹擔任歌詞協力、剃刀蔣編曲同監製。該呢首歌嘅編曲融合咗南洋樂器、熱帶浩室同舞場雷鬼音樂風格，係一首情感細膩且具有強烈文字力度嘅歌曲。

蔡依林一直對於LGBT權利同同性婚姻等人權運動保持關注，呢首歌亦都為咗各種性向同外貌嘅群體發聲，蔡依林表示：「不要活在社會框架裡，陰柔不一定是不好的，陽剛也不一定是你要追求的，不管是男性女性，對於性別的認同，沒有既定的框架。」

## 音樂錄影帶
2019年2月，蔡依林發佈《玫瑰少年》嘅MV，呢支MV由Ryan Parma執導。蔡依林喺MV中同舞者身着分別代表「束縛」同「做自己」嘅西裝同便裝兩套造型，配搭舞蹈動作同面部表情，以長鏡頭嘅拍攝方式表現歌詞中「誰把誰的靈魂，裝進誰的身體，誰把誰的身體，變成囹圄囚禁自己」嘅概念。

蔡依林表示：「剛開始聽到這首歌節奏然後開始寫曲時，身體會情不自禁地搖擺，它讓我很享受舞蹈的瞬間，很像是身體在散發它想要的語言！因此想以這個最原先的想法，以舞蹈影片的方式，去展現身體的姿態美。」同年12月5號，歌曲《玫瑰少年》嘅MV獲得2019年臺灣YouTube熱門音樂影片排行榜第6名。

## 評價
QQ音樂樂評人呆若木一評價：「《玫瑰少年》係一首詞曲俱佳嘅邊緣人群關懷曲目，簡約電子配憂傷旋律，雖然因為編曲趨於求穩缺乏想像力，令到聽感相對乾澀，不過依舊可以靠立意同流暢度勝出。歌詞講緊嘅係玫瑰少年遭霸凌犧牲嘅事，實際上亦都映射著自己、映射著受各種形式霸凌嘅邊緣人群。」

PlayMusic音樂網樂評人Janus Shau評價：「《玫瑰少年》雖然係明快帶有熱帶感氣息嘅輕舞曲，亦都係專輯中最令人神傷嘅一首歌曲……多謝蔡依林始終有咁樣嘅高度同氣度，用音樂包容各種美麗嘅可能性，亦都令到更多人觸摸到靈魂嘅各種型態。」

中華音樂人交流協會評價：「以自身高度回應世間嘅疑問，蔡依林用節奏聯想身體解放，可以係《不一樣又怎樣》嘅舞曲版，給予許多同志朋友力量，具有重要嘅時代意義。」金曲獎評價：「喺婚姻平權嘅議題於今年稍微落地之前，《玫瑰少年》陪伴許多人度過艱難時光，當流行音樂同年度事件連結，故事得以平易近人且完整。」

## 獎項
2019年5月12號，歌曲《玫瑰少年》獲得中華音樂人交流協會2018年度十大單曲。同年5月15號，第30屆金曲獎公布入圍名單，歌曲《玫瑰少年》入圍年度歌曲獎。同年6月29號，歌曲《玫瑰少年》獲得第30屆金曲獎年度歌曲獎，蔡依林仲因此成為史上獲得該獎項次數最多嘅歌手。同年12月4號，Kiel Tutin憑住歌曲《玫瑰少年》MV中嘅編舞獲得Mnet亞洲音樂大獎最佳編舞。

## 現場表演
2019年1月5號，蔡依林參加錄製臺視舉辦嘅「2019超級巨星紅白藝能大賞」，喺活動現場演唱《玫瑰少年》。同年8月30號，蔡依林參加「2019愛奇藝尖叫之夜·華人歌曲音樂盛典晚會」，喺活動現場演唱《玫瑰少年》。同年12月14號，蔡依林參加「第13屆音樂盛典咪咕匯」，喺活動現場演唱《玫瑰少年》。2023年6月5號，蔡依林登上日本YouTube音樂頻道《The First Take》，喺呢個頻道演唱歌曲《玫瑰少年》。

## 人員
* 剃刀蔣－和聲編寫、和聲
* 蔡依林－和聲
* 陳文駿－錄音師
* 白金錄音室－錄音工作室
* Luca Pretolesi－混音工程師
* Andy Lin－混音助理工程師
* Studio DMI－混音工作室
* 陳怡茹－歌詞協力

## 參考

## 出面網頁
* 
*
科學記數法

（）係科學上用到嘅一種表示數嘅方法，可以用嚟寫啲大得滯或者細得滯嘅數。亦係一種統一嘅方法寫明某個數值嘅精確度。

## 概論
呢種記數法嘅基本原理係將一個數值表示做「m 乘 10 嘅 x 次方」。呢個 m 叫做 mantissa，係一個絕對值細過十嘅實數；呢度寫做 x 嘅呢個叫做冪（exponent），係一個整數。

Mantissa 寫幾多個小數點，就表示個數值有幾精確，有幾多個有效數字。例如有一個數值 300，如果寫 就表示佢只有一個有效數字，非常之唔精確；寫 就表示有三個有效數字；寫成 則表示呢個數有六個有效數字，異常精確。所以呢種記數法解決咗 300 呢種小數點後冇嘢（或者小數點前好多個零）嘅數字唔知有幾精確嘅問題。

編程語言一般都接受科學記數法，但係寫法係將 mantissa 同冪中間寫一個大或者細楷 e（表示 ｢exponent｣）。例如 `-5.3e4` 表示 -5.3\times10^4。但係因為電腦用嘅一般用嘅係二進制嘅浮點數，喺源碼就算用科學記數法，都只能夠表示原數值有幾精確，控制唔到電腦用嘅實際數值有幾精確。

## 睇埋
*自然科學
*浮點數
*算術下溢
## 攷
死神捉棋

**死神捉棋**（）係瑞典斯德哥爾摩以北Täby教堂上面嘅一幅壁畫，係喺大約1480至1490年間，由中世紀瑞典畫家Albertus Pictor畫嘅。

幅畫嘅內容係一個人同一副骷髏喺到捉棋，上方有條絲帶，原本寫住「*Jak spelar tik matt*」（我將死你），依家已經甩咗色。

喺斯德哥爾摩瑞典歷史博物館有呢幅壁畫嘅複製品。

## 分析
畫家出世嗰陣叫Albrecht，亦都有人見佢做Immenhusen，係以德國希燊嘅小村落Immenhusen命名。現時認為Albertus喺德國南部讀書。

Albertus係好出名嘅中世紀瑞典畫家，佢嘅作品可以話係質量並重，佢喺Mälardalen同北博滕幫36間教堂畫壁畫，係十五世紀後葉最活躍嘅瑞典教堂壁畫畫家。佢啲作品明亮嘅風格同同期嘅其他畫家好唔同，佢嘅畫顯示出佢技術上嘅深度同廣度。死神捉棋呢幅畫入面有兩個角色，係一個騎士同一副代表死神嘅骷髏骨喺到捉棋，佢哋嘅結構比例好準確，配以衣服同武器，顯得好真實。

呢幅壁畫啟發咗英瑪·褒曼喺1957年拍《第七封印》呢套戲。

## 參考資料
墮天使

**墮天使**（；）係亞伯拉罕教當中「墮落咗嘅天使」。

## 聖經記載

新約聖經《啟示錄》第十二章係噉樣記載嘅：

其後呢班被趕出天界嘅天使，就成為咗墮天使（**墮**落嘅天使）。

## 睇埋
*天使戰爭
*拿非利人
*路西法
*仙子

## 引述
什一奉獻

**什一奉獻**（）可以算係稅嘅一種，每個人將一嚿嘢（例如佢嘅收入）嘅 10 分之一交上嚟做稅。

什一奉獻通常係交畀宗教團體嘅。
教堂鐘

喺歐洲同英文圈等傳統信基督教嘅地區，**教堂鐘**（；）係教堂成日有嘅一樣嘢，會係一個大嘅鐘，大到一敲就全村人都聽到。

教堂鐘嘅一個常見用途係攞嚟話畀全村人知「教堂嘅活動（例如婚禮）要開始」。

## 睇埋
*聖十字
*仙子

## 文獻
*Booth, Mark (February 11, 2014). *The Sacred History: How Angels, Mystics and Higher Intelligence Made Our World*. Simon and Schuster.
劉文仁

**劉文仁**，係臺灣音樂製作人。

## 編曲作品
*《變了》
*《天使之名》
*《表情 動作 語言》
*《微小的部分》
*《愛笑的眼睛》
*《好想你》
*《一口一口》
*《玫瑰和盔甲》

## 參考資料
冷玩妹

**冷玩妹**，係臺灣填詞人。

## 填詞作品
*《人質》
*《擁抱》
*《安全感》
*《我不害怕》

## 參考資料
黯夜守護者

《**黯夜守護者**》（），係香港電視廣播有限公司拍攝製作嘅時裝警匪電視劇，由陳展鵬、陳煒同陳敏之領銜主演，並由江嘉敏、謝東閔、李國麟、袁文傑、車婉婉同李成昌聯合演出，編審鄭成武，監製徐正康同吳冠宇。

2020年12月29號，劇組舉行造型記者會。2021年1月27號，劇組舉行拜神儀式。4月18號殺青。
呢套劇原本係2022年4月4號首播，但因為改播《金宵大廈2》而被抽起，直到9月5號先播。

## 故仔大綱
沙展高輝（陳展鵬飾）做完臥底任務好多年，一直走唔出陰霾。高輝被調到重案組警署警長方梓翹（陳煒飾）所屬嘅警區，兩個人喺查案期間逐漸磨合，建立默契。梓翹做嘢拼搏，兼顧唔到家庭，個仔仲識咗古惑仔而陷入危機。火鍋舖老闆娘盧倩雯（陳敏之飾）當年少不更事，為社團大佬羅威（李國麟飾）生咗個女盧小寶（江嘉敏飾），兩母女好彩有高輝關顧。做咗KOL嘅小寶為咗博出位而冒險，揭發毒品交易情況⋯⋯為咗保護摯親，高輝、梓翹做咗黯夜嘅守護者，誓要將黑勢力連根拔起！

## 演員
*陳展鵬 飾 高輝（輝Sir、細輝哥）
*陳煒 飾 方梓翹（CK）
*陳敏之 飾 盧倩雯（Da姐）
*江嘉敏 飾 盧小寶（Shabu）
*謝東閔 飾 李文杰
*李國麟 飾 羅威（威爺）
*袁文傑 飾 林偉倫（William）
*車婉婉 飾 湯玉蘭（Madam Tong）
*李成昌 飾 程國彪（老鬼）

## 攷

## 出面網頁
*《黯夜守護者》TVB 官網
仙子結

**仙子結**（；）係指歐洲民間傳說入面講到嘅一樣嘢：人同第啲動物嘅毛髮有陣時會纏埋一嚿噉，而廿世紀打前嘅歐洲人好多都相信，呢啲結係由仙子打嘅。

## 睇埋
*仙子環
轉動對稱

**轉動對稱**（；）係對稱嘅一種，指件物體就算經歷若干角度嘅轉動都唔會變樣。

例如三曲腿圖呢幅出名嘅圖案有 3-重轉動對稱嘅特性：如果將幅圖案慢慢噉轉，由 0° 去 360° 會發生三次「幅圖同開始嗰陣一樣樣」。

## 睇埋
*對稱
活摘器官

**活摘器官**本身解由在生（活）嘅動物（包括人類）度攞走（摘）器官，跟着唔補翻功能正常嘅（機械或生物）代替品。由於約定俗成，該辭罪惡意味濃厚，往往令人聯想起（典型支持及施害者）中國共產黨同（典型反對及受害者）法輪大法學員。雖然「活摘」唔見於傳統廣府話，但係「活摘器官」已經成為徂當中嘅流行術語。

## 人類
### 醫學
活摘器官可以係人體器官移植過程嘅一部分，亦可能係為徂治病或防病而做嘅；變性及整形等都係原因。根據主流嘅現代醫學道德標準，只可以對唔收錢嘅自願者活摘器官，而且目標器官，一定要係喺手術成功嘅情況之下，其主人無徂都唔會死嗰尐，亦幾乎必須全程麻醉。

於公元廿世紀末，中共開始頻繁恁由唔情願者度活摘器官；視乎需要，會偷走或搶走幾乎任何器官，再移植畀其他人，而且多數攞命；有好多法輪功修煉者受害。法輪功團體及其相關傳媒從此一直對中共口誅筆伐，希望制止呢種暴行以及對渠算賬；爾個名詞因此變得普及。

另外，如今世界各地都有人體器官販賣個黑市生意，渠等喺大陸傍東南亞運作得尤其猖獗。相比起由死人身上摘取，靠活摘得來嗰啲器官，喺數量傍時機上皆容易把握得多，而且保證到其於移植時十分新鮮，因此大行其道，縱使無論在德定係在法，活摘器官均更罪孽深重。

### 其他
活摘器官係古今中外常見嘅酷刑手段、宗教儀式傍某尐行業嘅入職要求。最常用個男性閹割（割走全部睾丸）傍女性閹割（割走部份陰蒂）方式，亦算係活摘器官。
智能感應器

**智能感應器**（）係指帶有人工智能嘅感應器，曉（例如）調節自己，由周圍嘅資訊選擇性噉淨係量度最重要嗰啲。

## 睇埋
*元宇宙

## 攷
朋友 (齊秦嘅歌)

《**朋友**》係由陳小霞填詞同作曲，齊秦演唱。呢首歌收錄喺《出沒》專輯。

## 翻唱
*李健、吳秀波
*無印良品

## 參考資料
狂風裏擁抱

《**狂風裏擁抱**》係由姚若龍填詞，方炯鑌作曲，黃麗玲同蘇見信演唱。

## 參考資料

## 出面網頁
*
延展實境

**延展實境**（；）泛指一系列結合虛擬同真實環境、從而為用家帶嚟某啲體驗嘅人機互動方式，涵括虛擬實境、擴張實境同混合實境等嘅技術。
*虛擬實境（VR）：用電腦產生一個完全虛擬嘅環境畀用家去體驗。
*擴張實境（AR）：實時噉結合虛擬物件同埋現實世界嘅影像。
*混合實境（MR）：結合虛擬同現實嘅物件，同 AR 分別在於 MR 會畀玩家用觸碰嘅方式同虛擬物件互動。呢類技術會配合振動科技，教電腦為用家提供「掂到啲虛擬物件」噉嘅感覺。
XR 技術最基本需要兩樣嘢：向用家呈現啲虛擬影像嘅部份——例如 VR 用嘅頭罩實有呢種功能（輸出裝置），以及係某啲形式嘅輸入裝置——例如《Pokémon GO》呢隻擴張實境遊戲，畀玩家透過撳部智能手機嚟向隻遊戲畀指示。

## 用途

延展實境有好多用途，例子有以下呢啲。
*遊戲：到咗廿一世紀初，VR 同 AR 喺遊戲界都有受到採用；唔少電子遊戲製作工作者都覺得，VR 同 AR 等嘅技術可以畀玩家有「去咗另一個世界」噉嘅體驗，能夠達致傳統視像遊戲（要玩家齋靠撳掣嚟畀 input）達唔到嘅投入感。例如《Pokémon GO》就係一隻好成功嘅 AR 遊戲。
*營銷：延展實境亦有畀人用嚟搞營銷 sell（）產品，例如 Gucci 就出咗 **Gucci Town**（**Gucci 小鎮**），畀顧客透過 VR 嚟幫佢哋嘅化身買 Gucci 嘅衫嚟著，仲有得玩小遊戲；事實係，「畀顧客透過 VR 體驗自己出嘅產品」係 VR 營銷嘅一種常見做法。
*教育：延展實境相關技術喺教育上都有用，例如廿一世紀初嘅教育工作者成日都會畀學生用 VR 模擬做某啲工作，而呢種做法零舍常見於「教嗰樣嘢有一定危險性，老師唔想咁快畀學生實際郁手做」嘅情況——例子可以睇吓電工等嘅工作。
*建築：喺建築設計上，建築師設計好要起嗰棟建築物之後，往往會希望以某啲途徑將佢個構想呈現畀其他人睇；喺廿世紀，建築師靠嘅係圖則同建築模型等嘅物品，而隨住延展實境技術興起，建築學界開始採用 VR，將心目中嘅建築物整做 VR 世界用嚟畀人參觀。
呀噉。

## 示範
喺 YouTube 等嘅平台上有大把影片，示範各種嘅 VR 做法。
* 歡迎嚟到 Gucci Town
* 用 VR 模擬學整車
* 用 VR 嚟 present 建築設計
等等。

## 睇埋
*元宇宙
*投入感

## 引述

## 外拎
* 保育歷史文物 - 空間運算 AR 體驗制作入門，Hok6.com
* 虛擬實境技術如何突破限制 呈現全新內容？，TEDxTaipei
三曲腿圖

**三曲腿圖**（；）係一個出名嘅圖案，出嗮名常見於新石器時代同青銅時代嘅歐洲。

到咗廿一世紀，類似三曲腿圖嘅圖案仲有喺歐洲嘅文化當中出現。馬恩島嘅旗幟上面就有三曲腿圖嘅圖案。

## 睇埋
*轉動對稱
你快回來

《**你快回來**》係由劉沁填詞同作曲，孫楠演唱。呢首歌收錄喺《南極光》專輯。

## 翻唱
*沙寶亮
*張杰

## 參考資料
威爾斯親王查理斯

**威爾斯親王查理斯**可以係：
*查理斯一世，1616年到1625年係威爾斯親王
*查理斯二世，老豆查理斯一世死前係威爾斯親王
*查理斯三世，1958年到2022年係威爾斯親王
日本維新會

**日本維新會**（；）係日本嘅一個政黨，簡稱**維新會**。維新會標榜自己嘅立場係改革保守，依家嘅黨代表係吉村洋文。維新會嘅起源係大阪維新會，所以維新會一直喺大阪，以至近畿地方有好高嘅支持度。

## 黨史
2010年4月19號，當時嘅大阪府知事橋下徹同埋當地一啲有志一同嘅議員組成咗大阪維新會，呢個就係日本維新會嘅母體。到2011年，大阪維新會第一次參選地方選舉就大有斬獲，為佢哋向國政選舉進發打咗支強心針。2012年，大阪維新會決定參加呢年舉行嘅眾議院選舉，先後同日本創新黨、太陽黨合併，加強大阪以外嘅勢力，最後維新會成為眾議院第三大黨。不過兩年後，黨內大老石原慎太郎同橋下徹因為立場唔同而分裂，橋下嗰一邊就成立咗維新黨。又過咗年幾（2015年），維新黨又因為係咪要同民主黨、共產黨呢啲左翼政黨合作而分裂，反對嘅一方（例如橋下徹等人），就成立咗依家嘅日本維新會。不過初時個名叫做「おおさか維新の会」，中文即係「大阪維新會」，到2016年8月改做依家個名。

2017年7月，東京都舉行知事同議會選舉，由自民黨退黨參選嘅小池百合子當選知事一職，而佢所帶領嘅都民第一會亦都喺議會入面大勝，掀起一陣「小池旋風」。當時維新會未有明確支持小池，喺議會選舉就喺苦戰下守住一席。另一方面，執政自民黨喺東京都一戰大敗，開始感覺到有執政壓力。到9月25號，自民黨以北韓飛彈威脅為由解散國會。呢次選舉，維新會就同小池臨急臨忙成立嘅希望之黨結盟，講好咗希望之黨唔會喺維新會地頭──大阪參選，而維新會亦都唔會喺希望之黨地頭──東京參選。不過，今次選舉結果唔係太好，維新會喺地頭大阪由14席跌到11席，普遍認為同維新會冇咗橋下領導、同希望之黨合作效果唔好、新成立嘅立憲民主黨扯走一部分票都有關。

2021年，維新會喺嗰年嘅眾議院選舉入面大勝，有41席，喺大阪更加攞到19區當中嘅15區（剩低4區係公明黨出選嘅選區，維新會有默契唔會派人出選），一躍成為眾議院第三大黨。

2022年黨代表松井一郎宣佈，喺2023年大阪市長任期完咗之後就會退出政壇，並且喺7月參議院選舉之後就辭任黨代表。遺缺有3個人競爭，包括馬場伸幸、足立康史同梅村美穗。一開始馬場嘅提名人數已經有306人，領先另外兩個人好多，最後馬場以大比數差距當選新任黨代表。

## 參考
第12屆英國保守黨黨魁選舉

**2022年7月至9月英國保守黨黨魁選舉**（）喺2022年7月12號開始，9月5號完，選出新一任嘅英國保守黨黨魁同埋下一任嘅英國首相。選舉係起於時任英國首相兼保守黨黨魁約翰遜響7月7號宣佈唔撈保守黨黨魁嘅職務所引發。最後卓慧思以81,326票當選保守黨黨魁兼任英國首相，趕得切做女王伊利沙伯二世統治下最後一任（第15任）首相，負責管治呢個6,300萬人口嘅國。

## 參考資料
香港島西選區

**香港島西選區**係香港立法會其中一個地方選區，範圍包括香港島西部嘅中西區、南區同埋離島區。

## 議員
* 2022年至2025年：葉劉淑儀、陳學鋒
* 2026年至2029年：陳家珮、陳學鋒

## 選舉

## 參考
巴基之星

**巴基之星**（Pakistan Star），係一匹香港賽馬馬匹，2013年喺德國出世，係2017/2018馬季嘅最受歡迎馬匹、最佳長途馬得主。

2016年7月1號，佢喺沙田馬場首次出賽，雖然出閘慢，但後勁凌厲，狂追十幾個馬位輕鬆贏馬，時人叫做「輸喺起跑線，贏喺終點線」。除咗吸引非馬迷關注，重引發世界各地媒體（包括澳洲、英國同埋巴基斯坦）嘅報導。

2019年年尾，「巴基之星」結束喺香港嘅競賽生涯，第二年（2020年12月3號）轉戰阿聯酋繼續競賽生涯，2021年12月5號，因為第三次比賽途中唔願展步，而响2022年退役，結束競賽生涯，喺澳洲維省Living Legends過住退休生活。
習近平訪問英國

**習近平訪問英國**係指中共中央總書記兼中國國家主席習近平喺2015年10月19號至23號去英國嘅國事訪問。呢次係自2005年以來，中國國家元首對英國嘅首次國事訪問，亦係自2014年6月中國國務院總理李克強訪問英國後嘅又一輪中國國家領導人對英國嘅國事訪問。訪英期間，習近平去咗白金漢宮會見女王伊利沙伯二世、喺唐寧街10號會見首相甘民樂，又去咗曼徹斯特參觀曼城足球會等。 

不過，習近平嘅訪問團喺呢次訪問之後被批評非常粗魯無禮。另外，英國工黨同英國一啲傳媒亦批評呢次會面係向中國叩頭，甚至危害國家安全。

## 參考


類:英國史
類:2015年
隨機存取

**隨機存取**（）指喺某種複式嘅結構（可以係抽象結構，例如陣列，或者實體嘅結構，例如隨機存取記憶體），可以直接存取任何部分嘅內容，而唔使下下都要由頭開始搵。相對隨機存取嘅係循序存取。
仙子畫

**仙子畫**（；）係指描繪仙子或者童話故事事物嘅畫作，可以包埋描繪呢啲嘢嘅插圖。

仙子畫主要係喺維多利亞時代嘅英國興起嘅。

## 睇埋
*奇幻
*仙子

## 攷

## 拎
美麗傳承

**美麗傳承**（），係一隻香港賽馬馬匹，2012年喺澳洲出世，係「搖滾之路」嘅子嗣，嚟香港之前曾經喺澳洲服役，2016-2017馬季到2020-2021馬季喺香港服役，在港服役期間贏得18場頭馬，當中16場係國際分級賽，係郭少明家族「美麗」系賽駒當中，成就最高嘅一匹，同締造美麗、美麗大師睇齊，同時亦係香港賽馬史上頭一匹累積獎金突破1億港幣大關嘅賽駒、首匹一季八捷馬。

2020年尾，隨住「金鎗六十」嘅崛起，「美麗傳承」正式退役，之後喺維省Living Legends牧場頤養天年，過住退休生活。

## 榮譽
*香港馬王（2017-2018馬季、2018-2019馬季）
*最受歡迎馬匹（2018-2019馬季）
*最佳一哩馬（2017-2018馬季、2018-2019、2019-2020馬季）
*冠軍人馬獎終身成就獎（2020-2021馬季，同時時精綵一齊攞）
雪崩 (科幻小說)

《**雪崩**》（），又或者叫《**潰雪**》，係1992年一本尼爾·史提芬臣寫嘅英文科幻長篇小說。

## 引文

## 睇埋
*Cyberpunk
*元宇宙

## 攷
流行都市

《**流行都市**》（）係香港電視廣播有限公司嘅婦女資訊節目，2018年10月1號喺翡翠台首播，取代有28年歷史嘅同類節目《都市閒情》。佢而家嘅播映時間係逢禮拜一到五13:20-14:35。

## 主持陣容
安德尊、焦浩軒、吳天佑、譚永浩、胡諾言、宋芝齡、姚嘉妮、劉彩玉、彭慧中、張美妮、陳詩欣、黃嘉雯、蔡嘉欣、謝芷倫、林秀怡、林凱恩

## 出面網頁
*流行都市- 主頁 - tvb.com
循序存取

**循序存取**（）指喺某種複式嘅結構（可以係抽象結構，例如串列，或者實體嘅結構，例如磁帶）存取內容嘅時候，一定要由頭（或者特定嘅其他地方，或者目前嘅所在地等等）開始搵嗰樣嘢嘅位置，而唔可以即刻跳去嗰個位置。相對循序存取嘅係隨機存取。
嫦娥石

**嫦娥石**（英文：Changesite-(Y)）係一種磷酸鹽礦物，呈柱狀晶體，存在喺月球玄武岩顆粒入面。由國際礦物學協會（IMA）新礦物分類同命名委員會（CNMNC）投票通過，被確認喺一種新礦物。個礦物係人類喺月球上面發現嘅第六種新礦物。 

## 歷史
2022年9月9日，國家航天局同國家原子能機構聯合喺北京度發佈咗嫦娥五號最新嘅科學成果：中國科學家首次喺月球上面發現新礦物，並命名叫做嫦娥石。

## 參考
澳洲十號電視頻道

澳洲十號電視頻道（英文：Network 10/Channel 10，原稱Network Ten，簡稱：TEN或Ten，又叫澳洲十號電視台）是澳洲的一個商業電視台，由派拉蒙環球旗下澳洲十號電視台控股有限公司擁有。佢嘅總部位於悉尼。 由於呢啲電視台多數喺第10頻道播出，因此名為十號電視台。 澳洲十號電視台係澳洲五個免費電視廣播網絡之一晒，在悉尼、墨爾本、布里斯班、阿德莱德同珀斯擁有電視發射站經營嘅電視台，並透過附屬頻道覆蓋全國各地。

## 外部連結
*
*
*
用家創造內容

（），又叫**用家生成內容**（），係指由用家創造、貼上討論區等嘅地方嘅影像、影片或者文字內容。

## 睇埋
*用家
*遊戲模組
*YouTube
*Web 2.0
*人機互動
王國強

**王國強**可以係指：
*王國強 (勞工界)，香港親中陣營政治人、工聯會會員。
*王國強 (工程師)，香港親中陣營政治人、工程師，金城營造集團老細。
朱植雄

**朱植雄**（1996年－2019年9月），香港人，被部分香港反送中運動支持者認為係香港警察殺害示威者嘅受害人。

## 死亡經過
喺2019年9月9號，佢離開位於秀明道嘅住所之後就失咗蹤，佢屋企人人同日向警方報案。他最後露面嘅時候身穿白色背心、紅色短褲同埋深色拖鞋。去到11號，佢被發現倒伏喺秀茂坪邨秀義樓1樓天井位置，警察同消防人員去到嘅時候證實佢明顯死亡，事件無可疑。

不過，有啲香港反送中運動嘅支持者同媒體，就認為佢係反送中運動嘅犧牲者，係被香港警察殺死。有啲連登網民提出質疑，甚至指香港警察Hack咗朱植雄生前喺連登嘅戶口。時事評論員馮睎乾喺2019年9月8號《蘋果日報》評論好多示威者被自殺或失蹤爭議嘅時候，亦質疑朱植雄被發現倒卧喺天井死亡，警察點解會話沒可疑，又提到點解有自稱朱植雄親友嘅人，反而有閒情逸致喺「闢謠」，長篇大論證明朱植雄係自殺，實在令人起疑。

## 睇埋

* 郭振江、陳彥霖：另外兩名被指被香港警察殺害嘅反送中運動參與者

## 參考
黃衛雄

**黃衛雄（Ricky Wong Wai Hung）**，香港親中派基督教界別人士，前香港警察高級督察，亦做過沙田浸信會傳道。2019年10月，佢創立三一臨在浸信會，標榜自己係「全港唯一100%藍絲教會」。因此，有啲唔認同黃衛雄手法嘅人，稱呼佢做「黑警傳道」。

## 學歷

* 1984年：香港聖保羅書院
* 2004年：香港城市大學公共政策及管理文學碩士
* 2012年：新加坡三一神學院道學碩士

## 經歷

* 1990年－2009年：於香港警察服務，離職時職位至高級督察
* 2012年－2017年：香港沙田浸信會擔任崇拜和聖樂主任(傳道)及崇拜聖樂學院院長
* 2019年：創辦三一臨在浸信會擔任主理牧師至今

## 政治立場
佢係親中派人士，曾經指民主制度易放難收，會做成「政治內耗」、「爭取選票的民粹主義」，又話西方社會將「民主係神」嘅幻想向其他人洗腦，好多人都中咗計，但中共唔會中計。

佢又曾經公開同中聯辦協調部副處長張震洋交流，話要「基督教本色化」，又支持北京未經諮詢或香港人同意，強行訂立嘅《港版國安法》。

另外，佢所主理嘅教會，亦係全港首間基督教會舉行中國國慶崇拜。 

## 爭議

### 指控沙田浸信會對佢進行欺壓
喺2019－2020年期間，佢曾經指控沙田浸信會朱世平牧師、蘇家輝牧師同埋該堂前同工陳健威牧師對佢進行打壓，話自己正直到金錢權力同性都無辦法收買佢，又話黑社會比沙田浸信會更有道義。

### 崇拜違反限聚令
喺2020年10月，佢所創辦嘅教會，喺一次聚會入面租用位於沙田石門嘅新界鄉議局大樓活動室，但人數超出當時政府因應武漢肺炎疫情訂立嘅限聚令，結果被新界鄉議局大樓以電郵發警告信。

### 被指拖欠私人助手薪酬
喺2021年1月，黃衛雄被揭發拖欠賴姓前私人助手薪金，結果被對方入稟小額錢債審裁處追討。對方又批評，對方應該反省點解無教會肯按立佢做牧師，話佢為人處世態度同方式極有問題，做人偽善、貪婪、狂躁、卑鄙。

### 管理教會財務爭議
佢喺管理教會財政問題上亦備受批評，2021年1月，幾位前董事、會友不滿佢喺運用教會奉獻嘅做法，喺教會人數同奉獻都唔穩定嘅情況下，用高於市價嘅價錢購入一啲器材，又拒絕價錢比較化算，為教會搵固定場地嘅方案。呢啲董事、會友批評，黃唔識尊重佢哋，之後入稟法院追討當初佢哋當初放喺教會嘅資金。另外，佢亦曾經提議動用教會存款投資股票來賺錢，但教友反對後就唔認自己咁講過。

### 涉嫌竄改維基百科
喺2024年9月，黃衛雄被揭發喺粵文維基百科修改資料，而且用上自己身份去改，又刪去唔少同佢有關嘅衝突嘅資料，將責任指向唔同其他人，違反利益衝突規定。

## 參考來源
羅慶才

**羅慶才**，香港基督教界別人士，曾經做過香港浸信會聯會會長，直到2021年4月移民英國。

## 事件
### 因反對國安法被攻擊同騷擾
2020年，北京未經諮詢或香港人同意，強行訂立《港版國安法》，當時身為香港浸信會聯會會長嘅羅慶才，喺6月29號，透過該會網頁發表文章列出唔少香港人嘅憂慮，擔心《港版國安法》摧毀香港司法制度、法律淪為工具剝奪言論自由，佢又強調唔可以咁樣立法，香港建立民主政制先至長治久安。結果除咗引起宗派內部唔同意見，羅慶才又收到匿名電話搔擾，仲有親中派媒體對佢嘅攻擊。最終該會需要將相關文章下架。
### 因香港局勢惡化移民
因為香港局勢惡化，佢喺2021年4月離開香港，移民英國。佢向基督教同道發表公開信，話無諗過自己70歲都仲要追逐異地家鄉，原因係因為香港局勢惡化，自由空間收窄，仲有《大公報》嘅攻擊。佢自問有小小做咗逃兵，但希望上帝會按著佢嘅軟弱審判佢。

## 參考
失衡凶間

《**失衡凶間**》（英文：**Tales from the Occult**），係2022年上畫嘅港產片，由任賢齊、林曉峰、顏卓靈、吳海昕、蘇麗珊、關楚耀主演，許業生、陳果、馮志強執導。套戲由3個單元組成，分別係：《暗角》、《死場》同《唐樓》。

## 角色一覽
### 暗角
*顏卓靈 飾 顧悠雅
*鄭丹瑞 飾 Ronald
*伍詠詩 飾 Alice（JoJoBear）
*關楚耀 飾 狄亞倫（Alan）
*羅孝勇 飾 Joseph

### 死場
*林曉峰 飾 楊偉亭
*楊偉倫 飾 阿祖
*蘇麗珊 飾 金翅鳥
*鍾雪瑩 飾 米米
*楊偉倫 飾 商場保安
*李亦喬 飾 商場租戶
*余子穎 飾 商場租戶

### 唐樓
*吳海昕 飾 李玥芷
*任賢齊 飾 何歡（歡哥）
*麥詠楠 飾 怪客
*寶珮如 飾 神婆
*車保羅 飾 蘭叔
*陳湛文 飾 吉仔
*張松枝 飾 江湖新貴
*植詠珊 飾 Flora

## 續作
*《失衡凶間之罪與殺》
*《失衡凶間之惡念之最》

## 出面網頁
*
火刑

**火刑**（）係指用火嚟行嘅死刑。喺廿世紀前嘅歐美地區，火刑－尤其係將犯人綁喺一碌木度，再喺犯人同木下面放火，最後燒死犯人（所謂嘅 ）－成日畀人攞嚟對付謀反、異端同埋巫術。例如 16 世紀嘅意大利神學家布魯諾（Giordano Bruno），就因為主張類似理神論嘅睇法而俾人告佢異端，最後仲搞到俾羅馬教會用火刑處死佢。

## 攷
8大龍鳳

《**8大龍鳳**》（ ）係香港MakerVille製作嘅資訊節目，由駱振偉主持，2022年9月10號到9月17號逢禮拜六19:35－20:05喺香港電視娛樂ViuTV播出。節目係為咗宣傳香港科學館特備展覽「香港賽馬會呈獻系列：八大．尋龍記」而製作，介紹展覽入面八種恐龍化石，包括梁龍、暴龍、翼龍、棘龍、長頸龍、西龍、三角龍同異特龍。

## 每集一覽

## 出面網頁
*ViuTV：8大龍鳳

## 電視節目變遷
天使戰爭

**天使戰爭**，又或者叫**天使之戰**，係新約聖經《啟示錄》入面嘅一個故仔。個故仔大致上係噉嘅：上帝手下最靚最奪目嘅天使路西法自高自大，諗住自己好勁有能力做上帝，於是就帶領住一班天使作反；天使長彌額爾帶領效忠上帝嘅天使反擊，兩班天使喺天界打咗場大交之後路西法輸咗，最後佢同佢手下嘅天使畀上帝逐出天界，成為墮天使。

## 聖經記載

新約聖經《啟示錄》第十二章係噉樣記載嘅：

其後呢班被趕出天界嘅天使，就成為咗墮天使（**墮**落嘅天使）。

亦要留意嘅係，基督教之中對啟示錄呢本書有多種詮釋。有啲人認為啟示錄係對歷史嘅概覽；亦有人主張話本書查實係預言，提到未來某個女人會按照上帝嘅旨意同戰勝撒旦，當中**某個女人**傳統上認為係聖母瑪利亞；甚至有人話啟示錄係講緊末世論，即係（可能係象徵式噉）描述緊世界終結嗰陣會係咩境況。

## 宗教評論

唔少神學家或相關人士都有對天使戰爭嘅故事著墨，講到路西法點解要作反。一般認為，路西法之所以作反係因為佢嘅高傲自大，路西法個拉丁文名叫 '''lucifer'''，大致可以譯做**光明嘅使者**噉解，有啲文獻講到佢拒絕向人類鞠躬，例如多個聖經外嘅故事就講到上帝命令撒旦向亞當鞠躬，但係撒旦唔肯，反映佢幾咁自大。

而十八世紀嘅美國神學家莊納森·愛德華茲（）就曾經噉樣評論：
撒旦同佢啲天使喺天堂反抗上帝，驕傲到以為自己可以同上帝較量。上帝用佢全能嘅力量打敗撒旦，將撒旦同佢成隊天使由天堂打落地獄，撒旦依然希望可以用計謀取得勝利。

事實係「高傲自大挑戰神，最後招致悲慘下場」噉嘅諗法，喺各信仰系統當中都好常見，例如希臘神話都成日提到凡人挑戰眾神結果落得悲慘下場。而路西法挑戰上帝嘅事，就被指係呢種主題最出名嘅例子。

## 文藝描述
自古以嚟，歐美就深受基督教影響。歐美嘅創作者成日都會攞聖經故事做創作題材。唔少藝術家都有畫畫或者以第啲方式，描繪佢哋想像中嘅天使戰爭。例如十七世紀嘅英文史詩《失樂園》就好有影響力，以天使戰爭嘅故事嚟講「唔服從會帶嚟道德上嘅後果」噉嘅主題。



File:Hieronymus Bosch 073.jpg|叛逆天使之墮落；約 1500 年
File:Rubens-Höllensturz.jpg|彼得·保羅·魯本斯繪製嘅天使戰爭，1619 年
File:GuidoReni MichaelDefeatsSatan.jpg|呢幅畫描繪想像中嘅彌額爾同撒旦，約 1636 年
File:Cathedral St Michaels Victory.jpg|呢件雕塑描繪彌額爾打低撒旦。
File:Le-Brun-Chute-Dijon.jpg|《墮落天使》，1680 年後
File:Sebastiano Ricci 058.jpg|彌額爾打倒叛逆天使，約 1720 年
File:St.Michael - Hochaltar 1 Bild.jpg|約翰·格奧爾格·溫魯厄繪製嘅《彌額爾同叛逆天使戰鬥》，1793 年
File:Paradise Lost 24.jpg|《失樂園》中嘅插畫，描繪天使之間嘅混戰。


## 相關傳說

中世紀歐洲有傳說話天使戰爭係仙子嘅起源：根據傳說，喺天使戰爭中企上帝嗰邊嘅天使留喺天界，企路西法嗰邊嘅就跟路西法去地獄；而成件事途中冇企任何一邊嘅天使就唔夠良善（冇企上帝嗰邊，冇得留喺天界）又唔夠邪惡（冇企路西法嗰邊，未使要去地獄），呢啲天使就要落人間，變成仙子。

## 睇埋
*撒旦
*天使
*西洋龍

## 引述

## 外拎

* 啟示錄第十二章，Online Bible（**網上聖經**）
龔俊龍

**龔俊龍**，香港親中派政治人物。
## 部分公職
* 第十四屆全國政協香港委員(特邀香港人士)
* 香港廣東社團總會主席
## 選舉經歷
喺2021年9月，佢成為香港特别行政區選舉委員會同鄉社團當然委員。之後佢喺李家超無提政綱嘅情況下，有份提名李家超參與2022年香港行政長官選舉。

## 參考
你是我的後援會

《**你是我的後援會**》（，粵文直譯：你係我嘅後援會）係香港MakerVille製作嘅訪談節目，2022年9月19號到10月7號逢禮拜一到五22:30－23:00喺香港電視娛樂ViuTV播。節目會請唔同嘉賓（包括藝人同素人）同佢哋嘅一位老友一齊分享佢哋之間嘅共同回憶同經歷。

## 每集一覽

## 出面網頁
*ViuTV：你是我的後援會

## 電視節目變遷
鄭志仁

**鄭志仁**，香港親中派基督教人士，香港中華基督教青年會會長。

2016年經香港基督教協進會成為選舉委員會成員，代表香港中華基督教青年會。之後佢喺2017年香港行政長官選舉提名咗林鄭月娥參選。不過，佢嘅決定就引起咗一啲唔鍾意林鄭月娥嘅基督徒不滿，佢哋認為林鄭係中共「欽點」嘅特首參選人，一度發起對香港中華基督教青年會嘅罷捐。

## 參考
對偶空間

喺數學入面，任何一個向量空間V都有佢嘅**對偶向量空間**（），通常簡稱**對偶空間**（），係由V上面所有嘅線性泛函組成，配以逐點加法同純量乘法，自動形成一個向量空間。
我是你的後援會

《**我是你的後援會**》（**Backup Club**）係香港電台一個訪談節目，由波盛、阿一主持，2016年6月18號首播，最初係Teen Power節目，之後變成第二台《尋常事認真做》其中一個環節，再之後由2019年4月6號開始分拆成獨立節目，逢禮拜六14:00-16:00播出，最後一集喺2022年10月8號播出。

## 出面網頁
*香港電台網站 : 第二台|我是你的後援會
*
卡米拉王后

**卡米拉王后**，LG，GCVO，PC（，），原名**卡米拉·柏架·鮑爾斯**（），本姓**尚德**（Shand），現任英國王后，英王查理斯三世嘅第二任老婆。

## 早年
卡米拉嘅出世名係**卡米拉·羅斯瑪麗·尚德**，1947年7月17號響倫敦國王學院醫院出世，老豆係前陸軍少校兼生意人，阿媽係阿什科姆男爵羅蘭‧邱比特個女，卡米拉係大女，有一個細佬馬克·尚德同細妹安娜貝爾‧愛略特。卡米拉嘅曾祖母（阿婆嘅阿媽）愛麗絲·吉寶曾經係英王愛德華七世嘅情人。

卡米拉細個響東修適士郡普朗姆頓度過，受到老豆嘅影響，自細就中意睇書。佢響5歲入讀Dumbrells學校，10歲嗰陣轉校到女皇門學校，但佢響完成O-level（普通教育文憑）後就離開女皇門學校，前往瑞士特洛什納嘅精修學校就讀。之後佢到倫敦大學巴黎學院修讀法國文學。佢響大學畢業後進入倫敦社交界，又成為西區好多間公司嘅秘書，曾經成為裝修公司Sibyl Colefax & John Fowler嘅接待員，但因為一次舞會遲到後畀人炒咗。

## 戀情同婚姻
響1960年代後期，卡米拉經細佬馬克嘅介紹，識咗，當時安德魯係皇家藍色騎兵團中尉。經過多年斷斷續續嘅關係（安德魯響1970年至72年曾經同安妮長公主拍拖），佢哋最終響1973年結婚，而卡米拉亦改名叫**卡米拉·柏架·鮑爾斯**（英文：Camilla Parker Bowles），。佢哋一共有兩個仔女，大仔湯·柏架·鮑爾斯響1974年出世，係查理斯三世嘅教子，而大女勞拉·盧比斯響1978年出世。兩個仔女都按照羅馬天主教嘅方式教育，湯響伊頓公學畢業，而勞拉就響聖瑪麗學校畢業。直至1994年12月，卡米拉以長年分居為由提出離婚訴訟，最終佢哋響1995年3月3號離婚。

卡米拉嘅現任老公係查理斯三世，佢哋最初係1971年見面，係經朋友介紹下認識，當時正值卡米拉同安德魯分手嘅時候。之後兩個人開始拍拖，直至1973年查理斯加入皇家海軍後玩完。至於點解兩個人會分開，坊間有唔同講法。有指因為英女王伊利沙伯二世唔中意卡米拉，亦有指係卡米拉唔想嫁畀查理斯，仲有人話當初查理斯加入皇家海軍其實係蒙巴頓伯爵嘅安排，目的就係要佢同卡米拉分手。

直至1979年蒙巴頓伯爵被暗殺後，查理斯好傷心，希望響卡米拉到得到安慰，兩個人死灰復燃。直到1981年查理斯宣佈同戴安娜結婚後，佢哋斷絕來往，但到1980年代末期又舊情重燃。1993年，卡米拉同查理斯嘅通話畀人踢爆咗，揭發佢哋之間嘅婚外情，一時之間兩個人成為眾矢之的。1994年，查理斯正式承認佢同卡米拉嘅關係，後嚟又表示佢哋係響1986年復合。

1995年，卡米拉同安德魯離婚。1996年，查理斯同戴安娜離婚。至此之後，卡米拉正式成為查理斯嘅情人，由2004年開始更陪查理斯出席公開活動。

2005年2月10號，英國皇室宣佈卡米拉會同威爾斯親王查理斯響同年4月8號嘅溫莎城堡搞婚禮，並有一個宗教祈禱。但係響4月2號宣佈婚禮會被延後到4月9號搞，因為查理斯要代表英女王參加教皇若望保祿二世嘅葬禮。婚禮實際上係響溫莎市政廳舉行，因為溫莎城堡冇婚禮註冊嘅執照。呢種儀式通常只有屋企人參加，但英女王同埋菲臘親王都冇出席，白金漢宮話係因為唔想婚禮失去焦點。不過英女王同菲臘親王響聖佐治教堂舉行嘅婚禮賜福儀式就有現身，之後亦按例為新婚夫婦響溫莎城堡搞婚宴。婚禮完後，佢哋入住伯克館（Birk Hall），呢度係查理斯響蘇格蘭住嘅地方，離巴摩盧城堡（Balmoral）唔遠，佢哋響呢度度蜜月同埋過結婚一周年紀念日。

## 皇室生活

作為英國皇儲嘅老婆，卡米拉獲得戴安娜王妃所擁有嘅一切頭銜，包括威爾斯王妃。但由於「威爾斯王妃」畀人普遍認為屬於已經過身嘅戴安娜，所以卡米拉出席公眾場合嗰陣會用「康和公爵夫人」取而代之。

由於卡米拉響查理斯同戴安娜結婚前就拍過拖，雖然響婚後一度斷絕關係，但係響收尾又死灰復燃，而且當時佢仲有老公，所以卡米拉並唔受英國人歡迎。據民調顯示，市民普遍反對卡米拉成為英國王后，因為卡米拉畀市民認為係破壞戴安娜王妃婚姻嘅小三。2007年《每日電訊報》嘅民調顯示，如果查理斯登基，支持卡米拉成為王后嘅只有28％，反對嘅受訪者高達61％。就算隨住時間過去，卡米拉嘅受歡迎程度亦只係有少少上升。2014年YouGov嘅調查顯示，有32%嘅英國人覺得卡米拉只可以成為王妃，唔可以做王后。直至2022年6月，英女王伊利沙伯二世表示希望卡米拉可以響查理斯登基後成為王后，因此佢最終響2022年9月8號成為王后。

## 出面網頁
餓草

**餓草**（；）係愛爾蘭嘅民間傳說入面講到、一拃受詛咒嘅草。相傳如果有個人踩咗上餓草上面，就會受詛咒永遠都覺得肚餓，而且無論點食嘢都唔會再覺得飽。

## 睇埋
*仙子環

## 攷
Riesz-Fischer 定理

喺數學入面，**Riesz-Fischer 定理**係實分析入面嘅一個定理，同平方可積函數所組成嘅函數空間（L2空間）有關。
類:數學定理
類:傅利葉分析
威廉亞靈咸

**威廉亞靈咸**（，）係愛爾蘭詩人。

"*Up the airy mountain,*
*Down the rushy glen,*
*We daren't go a-hunting,*
*For fear of little men;*"
:粵譯：「爬上廣闊嘅高山，行落草多嘅溪谷（rushy glen），我哋唔敢去打獵，因為怕咗細細人（little men）。」－當中**細細人**係指仙子。
:－取自 19 世紀威廉亞靈咸作品《**The Fairies**》

## 出面網頁

類:詩人
牙仙

**牙仙**（；）係源自 1910 年代嘅歐美嘅一個虛構角色。牙仙係隻仙子。根據傳說，當一個細路第一次甩牙嗰陣，就要將隻牙擺喺枕頭下面，噉牙仙夜晚就會趁佢瞓覺攞走隻牙同擺低少少錢。

## 睇埋
*小仙子
屋內神

**屋內神**（；）係指民間傳說入面一啲保護屋企嘅神祇或者靈。

世界多地（包括粵港地區）都有傳統，會喺屋企開個神壇嚟供奉啲屋內神。

## 睇埋
*仙子
*場所精神
場所精神

喺古羅馬嘅信仰當中，一股**場所精神**（）係指一笪地方嘅守護靈。每股場所精神都會有佢所屬嘅一笪地方。

## 睇埋
*屋內神

## 攷
小飛俠同溫蒂

**小飛俠同溫蒂**（參見 ）係一九〇四年出嘅劇作，喺一九一一年以長篇小說出版。個故仔講述永遠唔會大嘅男仔**彼得潘**，帶同嚟自倫敦嘅溫蒂同埋溫蒂嘅兩個細佬，飛去夢幻，同鐵鈎船長等嘅角色展開一連串冒險。

呢個故事以童年、想像力為核心主題，透過小飛俠同溫蒂之間嘅互動，講到拒絕成長同踏入成人世界之間嘅張力。自從出版以嚟，呢本小說經已被廣泛改編成舞台劇、電影、動畫同第啲媒體嘅作品，成為英文文學中最具代表性嘅兒童文學作品之一。

## 古仔

個舞台劇同小說版本喺故仔細節上有啲唔同，不過大方向同內容都好相似。兩個版本入面，**彼得潘**（小飛俠）都會喺夜晚飛去倫敦布林斯貝利嘅達靈屋企，喺打開嘅窗邊偷聽**瑪莉太太**講瞓覺故仔。有一晚，彼得畀人發現咗，佢想走嗰陣唔小心跌咗個影。之後佢返轉頭想攞返個影，結果意外整醒咗瑪莉個女**溫蒂**。溫蒂用針線幫佢縫返個影上身，彼得就知道原來溫蒂識好多瞓覺故仔。於是佢邀請溫蒂去夢幻島，做佢班「迷途仔」嘅媽媽——啲小朋友係以前由嬰兒車跌出嚟，之後就迷咗路。溫蒂答應咗，佢細佬**約翰**同**米高**都一齊跟住去。

飛去**夢幻島**途中，佢哋畀海盜用大炮打落嚟。溫蒂差啲畀**迷途仔**圖圖斯射死，因為彼得嘅小仙女同伴**叮叮鈴**（Tinker Bell）呷醋，呃佢以為溫蒂係隻雀。溫蒂最後冇事，係因為佢戴住一粒橡果吊墜保住條命仔 —— 嗰粒係彼得用嚟換溫蒂一個「吻」（其實只係個頂針）送畀佢嘅。彼得同迷途仔幫溫蒂起咗間屋仔，等佢養傷。慢慢地，約翰同米高開始學迷途仔嘅生活方式，而三兄妹都逐漸忘記咗自己嘅父母同屋企。

彼得帶溫蒂去咗佢住喺地下嘅屋，歡迎佢做「媽媽」角色，之後又帶達靈兄妹經歷咗好多冒險。喺美人魚湖，彼得同迷途仔救咗紅人族族長個女虎蓮莉，仲同海盜打咗一場，包括鐵鈎船長 —— 彼得嘅死對頭。船長右手個鐵鈎，就係以前畀彼得斬斷之後，裝上去嘅。自此之後，船長就畀一條鱷魚追住，因為條鱷魚食咗佢隻手，仲想食埋佢成個人。條鱷魚仲吞咗個鬧鐘落肚，所以鐵鈎船長一聽到「滴答」聲就好驚。彼得之後畀船長整傷咗，佢以為自己會死，因為潮水漲緊，海水就快冚住棄逐之岩（Marooner's Rock）。不過，一隻叫「夢幻鳥」嘅母鳥畀佢用自己個巢當船，彼得就咁樣安全返到屋企。

為咗報答彼得救**虎蓮莉**，紅人族幫手守住彼得間屋，防止下一次海盜偷襲。與此同時，溫蒂開始鍾意彼得，問佢對自己有咩感覺。彼得就話，佢對溫蒂只有「一個乖仔對媽媽嘅感情」，令溫蒂好失望。有一日，溫蒂同迷途仔同細佬講故事嗰陣，突然諗起自己嘅父母，決定返英國。彼得完全唔知，其實溫蒂同班男仔已經畀鐵鈎船長捉走咗；鐵鈎船長仲殺咗**紅人族**，趁彼得瞓覺嗰陣落毒喺佢嘅「藥」入面。

彼得醒返之後，叮叮鈴話畀佢知溫蒂畀人捉走咗。彼得為咗令溫蒂開心，打算飲藥，但佢唔信叮叮鈴講藥有毒，因為佢覺得鐵鈎船長唔可能入到佢哋秘密基地，而自己完全冇察覺。結果叮叮鈴自己飲咗啲毒藥，差啲死。佢話，只要小朋友相信仙女，佢就有得救。喺舞台劇入面，彼得會轉向觀眾，求相信仙女嘅人拍手；小說入面，佢就係同所有瞓緊、發夢去緊夢幻島嘅小朋友講。

去海盜船途中，彼得遇到條鱷魚，發現佢冇聲，於是以為個鬧鐘停咗。彼得決定學條鱷魚發出「滴答」聲，等其他動物唔會傷害佢。佢自己都唔知，上船之後仲一路發緊嗰個聲，搞到鐵鈎船長同啲海盜以為條鱷魚嚟咗，嚇到縮埋一嚿。趁佢哋搵條鱷魚嗰陣，彼得偷偷入船艙偷鎖匙，救返迷途仔。之後彼得同鐵鈎船長決鬥，輕鬆打贏，將鐵鈎船長一腳踢落去畀條鱷魚食。鐵鈎船長臨死前仲覺得滿意，因為彼得真係「踢佢落船」，喺鐵鈎船長眼中呢啲算係「冇禮貌嘅行為」。彼得之後接管咗隻船，揸返去倫敦。

溫蒂同細佬返到屋企之前，彼得先飛返去，想閂埋窗，等溫蒂以為媽媽已經忘記咗佢。不過，當佢知道瑪莉太太有幾傷心之後，佢嬲嬲地打開返道窗，然後飛走。達靈一家終於團聚，溫蒂仲介紹晒迷途仔畀父母識，佢哋決定收養佢哋。彼得短暫返嚟一次，見到瑪莉太太。瑪莉想收養佢，但彼得拒絕，因為佢驚人哋會「捉住佢，逼佢變大人」。暗示其實瑪莉細個嗰陣識彼得；佢嘴角一直有個冇人攞到嘅「吻」，但彼得走嗰陣攞走咗。

彼得答應每年春天都會返嚟，帶溫蒂去夢幻島玩一個星期。舞台劇最後一幕發生喺一年後，溫蒂準備再去夢幻島，而春季大掃除已經做完。叮叮鈴喺呢一年入面死咗，因為仙女壽命好短。不過，當溫蒂再見彼得嗰陣，彼得已經完全唔記得叮叮鈴、迷途仔，甚至鐵鈎船長，亦唔明白點解溫蒂咁想帶佢一齊返去。

### 尾聲
原版《彼得潘》首演四年後，巴里寫咗一段附加場面，叫《溫蒂長大之後》，後來收錄喺《彼得同溫蒂》最後一章，再之後喺一九五七年獨立出版。喺呢一幕入面，彼得多年後返嚟搵溫蒂，但溫蒂已經大個咗，仲有個女叫珍。故事亦透露，溫蒂嫁咗一個迷途仔，不過小說冇提邊個。彼得知道溫蒂「背叛」佢、長大成人之後，好心碎；直到珍答應去夢幻島做彼得新嘅「媽媽」，佢先好返。小說最後提到，當珍長大後，彼得又會帶珍個女瑪嘉烈去夢幻島。只要細路仔仲保持「開心、純真同冇心肝」，呢個循環就會永遠繼續落去。

## 角色

*溫蒂·達靈
*鐵鈎船長

## 改編

## 睇埋
*仙子
*童話

## 引咗

## 註

## 拎
黑魔狗

**黑魔狗**（）係英格蘭北部民間傳說入面嘅一種生物，係一隻又大又黑又恐怖嘅狗。
博格

**博格**（）係英格蘭民間傳說提到嘅一種仙子。

一隻博格會係隻屋內神或者股邪惡嘅場所精神（即係話每隻博格都會掕住笪特定嘅地），住喺平原或者沼澤；屋內神型嘅博格鍾意惡作劇，會特登偷走啲小物品或者搞到啲牛奶變酸，而住喺沼澤入面嘅博格更加邪惡，時不時會拐帶細路。

## 睇埋
*高扁

## 攷
都拿痕

（，大致粵音假借：**痕**）係愛爾蘭民間傳說入面一種近似邪靈嘅仙子。

都拿痕特徵係佢個頭甩咗落嚟，而且佢仲會一手攞住佢自己個頭、一路騎住隻黑色馬，喺最黑暗嘅夜晚現身（無頭騎士）。佢可能會攞住條人類嘅脊骨當鞭噉用，或者佢隻馬會拉住架用人嘅骨同皮膚造嘅馬車。

有傳說仲話，一旦都拿痕嗌某個人嘅名，嗰個人就會即刻當場暴斃。

## 睇埋
*仙子
*死靈
*恐怖故仔
## 攷
惡夢

**惡夢**（），又有寫做**夢**，又稱**夢**，係指令人唔舒服甚至覺得恐怖嘅夢。

## 睇埋
*精靈
*女巫
僻時

**僻時**（；）係英格蘭嘅民間傳說提到嘅一種仙子。根據傳說，僻時細細隻、鍾意整蠱人，通常著綠色衫、夜行、會「喺月光下跟住青蛙同蟋蟀嘅音樂跳舞」。

## 特性

據講僻時好鍾意用咒語迷魂人，搞到佢哋行錯路然後喺森林入面蘯失路，而且零舍鍾意騷擾後生未婚嘅女仔；順帶一提，呢啲傳說令廿世紀嘅英文裏面有咗 **pixie-led** 呢隻詞，隻詞係形容詞，可以攞嚟形容人，字面上係「畀僻時引導嘅」噉解－暗指個人失魂或者成日蘯失路。
## 睇埋
*棕精靈
*矮精靈
## 拎

*pixie. *Encyclopedia Britannica*.
紅帽精

**紅帽精**（；）係英格蘭同蘇格蘭嘅民間傳說當中一種極危險嘅仙子。

## 基本特徵

傳說指，紅帽精會喺英蘇邊界嗰頭啲城堡活動，畀人描述為得人驚嘅怪獸：據講紅帽精外形似隻矮嘅年老精靈、啲牙好長、手指又幼又尖、對眼好大而火紅噉色、頭上戴住頂紅色嘅帽；紅帽精頂帽之所以係紅色，係有原因嘅－據講，一隻紅帽精對任何闖入佢地頭嘅人都一律殺無赦，殺完人就會將自己頂帽浸喺受害人嘅血度，令頂帽愈嚟愈紅。

## 應對
紅帽精體形唔高大但好捱得打，無論人類點樣用拳腳或者武器毆一隻紅帽精，佢都唔會受傷，而對付佢哋嘅唯一方法據講係用十字架等嘅神聖物品，用呢啲神聖物品嘅神力消滅充滿邪力嘅紅帽精。

## 睇埋
*高扁
*藍帽精

## 攷
棕精靈

**棕精靈**（；）係英格蘭同蘇格蘭嘅民間傳說都有提到嘅一種仙子。

棕精靈係種勤奮做嘢嘅仙子，據講佢哋會喺夜晚－趁啲人類冚唪唥瞓嗮覺－嗰陣入屋，並且幫間屋嘅主人打掃或者做第啲家務，亦有傳說話棕精靈會做惡作劇而且專整蠱懶人；如果有隻棕精靈入咗屋，住間屋嘅人需要臨瞓前擺低一碗牛奶、忌廉或者第啲好味嘅嘢，報答隻棕精靈；如果唔報答棕精靈，棕精靈可能會發嬲走人，而且走咗唔會返嚟。

## 睇埋
*屋內神
*Pixie

## 攷
食過Find尋味

《**食過Find尋味**》（）係一套由好好制作製作嘅煮食節目，由陳穎欣同煮食Youtuber陳家豪（Arthur）主持。每集節目會介紹香港唔同特色餐廳，又會示範製作一啲創意菜式。節目由2022年8月29號到9月9號，逢禮拜一到五20:30 - 21:00喺香港奇妙電視有限公司旗下嘅香港開電視首播。

## 每集一覽

## 註

## 出面網頁
*食過Find尋味 - 香港開電視
*好好制作YouTube頻道：食過Find尋味
甄沾記

**甄沾記**（）係香港一個過百年嘅傳統椰子品牌，喺1915年由甄倫立創立。

## 歷史
甄沾記始創人甄倫立喺1915年開始，喺香港以獨特方法製作椰子糖同椰子雪糕，初時喺街邊叫賣，逐漸大受歡迎，啲人都稱呼佢「亞沾」。之後就以「甄沾記」呢個名，喺港粵開設店舖售賣佢嘅出品，行銷南中國、東南亞同歐美有華人社區嘅城市。

## 產品
*特濃椰子軟糖
*特濃椰子硬糖
*椰子海鹽軟糖
*椰子海鹽硬糖
*椰子薑糖
*椰子硬糖
*椰子軟糖
*脆脆椰
*仙椰汁
*仙椰薑汁
*椰子雪糕
*粒粒紅豆椰寶
*椰子雪條
*椰子雪糕
*芒果雪糕
*芒果雪糕
*椰汁蛋卷
*椰露蛋卷

## 出面網頁
*
李德麟 (證券商)

**李德麟**（），香港商界親中陣營政治人（第12屆全國政協香港委員）、證券業生意人，亦係立法會議員李惟宏嘅老頭、李和聲嘅二仔，曾經做過香港金銀業貿易場理事長。

## 公職
*香港再出發大聯盟發起人
*香港中華總商會第46至49屆副會長
*香港上海總會第20屆理事長
*兩岸和平發展聯合總會第四/五屆榮譽顧問
*港區省級政協委員聯誼會常務副會長
*第十二屆浙江省政協常委
*香港中華文化總會名譽會長
*滬港社團總會名譽會長

## 政治立場同選舉經歷
佢係香港親中派人士，反對港獨，支持排除民主派人士嘅所謂愛國者治港。

2014年，佢有份贊助慶祝中國65週年嘅官方國慶晚會。

另外，特首梁振英政府推動嘅政改釀連串社運，李德麟嘅紅資藍絲帶背景被爆。《香港商報》同埋《文匯報》先後報導李德麟係土共組織「保普選反佔中大聯盟」建制派身份。政府資料亦有佢係俗稱保皇黨嘅建制派選委會香港中華總商會成員，同埋中國政協委員浙江代表。

喺2016年，佢成為香港特别行政區選舉委員會商界（第二）委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與第6屆香港行政長官選舉。

喺2021年香港立法會選舉，佢提名陳仲尼。

## 參考

類:香港財經界人士

類:香港馬主
類:全國政協香港委員
王后

**王后**係國王嘅正室老婆。當君主冇皇帝或者同等頭銜嗰陣，正室老婆只能叫「王后」而唔可以叫「皇后」。

## 睇埋
*皇后
*王妃
血骨精

**血骨精**（）係源於 16 世紀英格蘭嘅傳說怪獸。

根據傳說，血骨精外形好恐怖，佢哋塊面永遠都係血淋淋噉嘅，而且仲會坐喺一大堆骨頭上面，鍾意住喺深嘅水池或者樓梯底等黑暗嘅地方，等住將講大話嘅細路拉入去黑暗當中－血骨精類似 boogeyman，主要係由啲父母講嚟嚇到啲細路聽話嘅。

## 睇埋
*Boogeyman
*仙子

## 攷
溫和民主派

**溫和民主派**，又叫**溫和泛民陣營**、**自由民主派**，係香港泛民主派入面比較溫和嘅一個派別。

佢哋多數係嘅成員，支持「香港2012年政改方案」，反對「第4屆香港立法會地方選區補選」（五區總辭、五區公投），令激進民主派不滿。而親中媒體就叫呢班溫和泛民做「忠誠嘅反對派」。

溫和民主派同激進民主派亦出現政治分歧（例如社會主義），但兩個派別多數加入，亦支持真普選。

## 睇埋
*香港中間派
*
*左膠
*非建制派
礦工

**礦工**（）係指負責採礦嘅職業。礦工會親身走入礦場度，用架生掘啲礦物出嚟。

礦工嘅待遇視乎國家同地區而定，可以幾好搵。不過礦工算係比較危險嘅工，時不時都有礦工因為礦洞塌陷等嘅原因傷亡。

## 睇埋
*礦業工程
*藍帽精
塌陷

**塌陷**（；）係指一個地質結構（例如一個山窿）喺啲人做挖掘嗰陣倒冧。

塌陷係採礦同起隧道嗰陣必要要考慮嘅危險。礦工等嘅人員掘窿嗰陣要好小心，如果唔小心搞到個山窿或者條隧道塌陷，可以造成傷亡。
貝里亞

**貝里亞**（**Blair**），又譯**布里亞**、**白里亞**，喺全球範圍入面，係一個姓氏。佢可以係：

*貝理雅（Tony Blair），前英國首相。
*
法國君主一覽

**法國君主**（）係法國行君主制嗰陣（包括法蘭西王國、法蘭西第一帝國同法蘭西第二帝國）嘅元首，由於只得男性可以繼承王位，所以只係得「**法國國王** / **法蘭西國王**」（Roi de Français）而冇「法國女王」。1804年法國國王拿破崙稱帝，頭銜變成「**法國皇帝** / **法蘭西皇帝**」（Empereur des Français），直到1870年法國末代君主拿破崙三世遜位。

## 法國國王一覽

### [[卡佩王朝]]
*于格卡佩
*羅拔二世
*亨利一世
*菲臘一世
*路易六世
*路易七世
*菲臘二世
*路易八世
*路易九世
*菲臘三世
*菲臘四世
*路易十世
*約翰一世
*菲臘五世
*查理四世
### [[華洛亞王朝]]
*菲臘六世
*約翰二世
*查理五世
*查理六世
*查理七世
*路易十一
*查理八世
*路易十二
*法蘭西一世
*亨利二世
*法蘭西二世
*查理九世
*亨利三世
### [[波旁王朝]]
*亨利四世
*路易十三
*路易十四
*路易十五
*路易十六
*路易十八
*查理十世

### [[七月王朝]]
*路易腓力

## 法國皇帝一覽
### [[法蘭西第一帝國]]
*拿破崙一世
*拿破崙二世
### [[法蘭西第二帝國]]
*拿破崙三世
藍帽精

**藍帽精**（；）根據傳說係種存在喺英蘇邊界嗰頭嘅仙子。

## 基本特徵

藍帽精係種住喺礦場等地嘅仙子，相傳外形似一團細細哋、藍色嘅火；廿世紀前唔少礦工都相信，如果佢哋尊重藍帽精，藍帽精會對返佢哋好－例如係會帶佢哋去礦藏豐富嘅地方，或者喺塌陷等危險嘢就嚟發生嗰陣警告佢哋... 呀噉。

## 睇埋
*紅帽精

## 攷
七級豬

**七級豬**係一類流行喺香港嘅啤牌遊戲統稱，源於一種被稱為**Pig**或**Spoons**嘅歐美傳統撲克遊戲，呢個名同玩法大約喺2010年代（或更早）起喺香港開始流行，亦有演變自衾棉胎嘅版本。

## 玩法
常見版本有兩大類。同各種啤牌遊戲一樣，規則細節上喺坊間演變出更多唔同嘅版本。

### 版本一
演變自Pig。

參與嘅人數最多為13人（可以加入另一副啤牌去增加人數，但很好可能做成混亂）。

首先，每人分派4張牌，將一張傳給下一位，同時從上一位攞到一張牌，目的係要令自己擁有四張相同嘅牌。當自己擁有四張相同嘅牌或看到其他人摸鼻嘅時候，自己就要摸鼻，最慢嘅會升為一級豬，再輸便為二級豬，直至七級豬為止。

### 版本二
將「豬」嘅規則，結合衾棉胎玩法。

首先，每人分派若干數目嘅啤牌，喺唔睇牌嘅情況下輪流出牌，出牌同時叫１，第二位出牌時叫２，如此類推，由１至ｋ，繼續循環。若果出嘅牌同所說嘅相同，各人立刻摸鼻，反應最慢嘅會被人稱為一級豬。

## 唔可以回應較高級豬嘅講嘢
這個遊戲嘅特點就是，人能可以同豬講嘢，唔同級別嘅豬亦可以互相講嘢，咁樣低級嘅豬就會自動變成較高級豬嘅級數。例如若然有人回應了一級豬嘅說話，佢唔會成為一級豬；三級豬同一級豬講嘢，自己亦會變成一級豬。零級豬可以講嘢。但較高級豬可以向較低級豬或人講嘢（會降級）。

但對於「豬」嘅懲罰，也衍生出唔同版本，例如變為賭錢。

## 睇埋

* 心臟病 (遊戲)

## 參考來源
抗氧化劑

**抗氧化劑**係指能夠減緩或防止氧化作用嘅分子，好多時係專指生物體入面嘅呢啲分子。
疏水性

喺化學入面，**疏水性**（）指一個分子同水互相排斥嘅物理性質。有呢種物理性質嘅分子叫做**疏水物**（**hydrophobe**）。
華洛亞王朝

**華洛亞王朝**（），又譯**瓦盧瓦王朝**，係1328年到1589年統治法蘭西王國嘅王朝，屬卡佩王朝嘅分支。
許朝英

**許朝英**，香港親中派基督教人士，宣道出版社榮譽社長。

## 選舉經歷同政治觀點
2011年，佢由香港華人基督教聯會提名參選香港特別行政區選舉委員會宗教界委員，之後當選。

喺雨傘運動期間，佢曾經呼籲示威者撤出，又批評示威者要求北京撤回未經諮詢或香港人同意嘅831決定，同埋同示威者對話嘅要求係缺乏政治經驗同智慧。另外，雖然當時有一啲聲音批評警察嘅暴力執法，許朝英就讚揚警察堅守崗位，『任勞任怨』、『具備高操守』。

## 個人興趣
除咗基督教事工之外，佢本身自細亦有習武，自言係黃飛鴻第四代弟子，過去喺個別教會機構慶典上，也試過即場表演武藝。

## 參考
陳健榮

**陳健榮**（，）係香港無綫電視男藝員。

## 出面網頁
* 
* 

類:無綫電視男藝員
健榮
迴音娛樂

**ECHO娛樂**（，）係香港一間唱片公司，由 dV7 喺2014年12月創辦，業務包括藝人經紀、娛樂表演、音樂創作、錄製同埋影視製作等等。

依家旗下藝人有女團SMORZ，成員為ZELLDA, LIKA, GINNI, CHARLOTT, HIRA, VICKI。

## 歷史
2014年12月，ECHO娛樂成立。

2018年，派咗練習生鍾諾言、林躍翰、梁焯軒參演真人騷Good Night Show 全民造星

2020年，創辦人返嚟香港。 

2020年，ECHO娛樂喺官方網站宣佈，公司由原址搬去觀塘成業街27號日昇中心。

2020年，派咗練習生鍾諾言、林躍翰、謝嘉浩參演真人騷全民造星III，節目完咗之後簽咗泰倫斯 做旗下練習生。

2021年，計劃推出多人男團，但因為練習生合約期滿、人數唔夠等原因，令到計劃停咗。

2021年5月，派咗練習生潘穎芝去韓國參演公開選秀節目《Girls Planet 999》。

2022年2月，創辦人喺舊公司重新買返創作者身份同埋相關作品版權合約後，開始用藝名 **dV7** 喺韓流K-POP同埋香港音樂樂壇活動。

2022年3月，ECHO娛樂隔咗一年再喺社交媒體公告，因為會有新團體計劃而搞大公司規模所以搬遷，地址同樣位於觀塘。

2024年7月，泰倫斯（Terence）喺社交媒體公告跟Echo Entertainment 已經提前結束合約。

2025年5月，6人女團SMORZ以首張迷你專輯《Always Some More》出道。

## 旗下藝人
### 獨唱歌手
### 團體
* 隊長以***粗斜體***示之。

## 練習生
**出名男練習生**

**出名女練習生**
* 潘穎芝（《Girls Planet 999》）

## 過去旗下藝人/練習生
**個人**

## 參考資料

## 外部連結
**ECHO娛樂**
* ECHO娛樂的官方網站
* ECHO娛樂的官方FACEBOOK
* ECHO娛樂的官方INSTAGRAM(已失效)
* ECHO娛樂的官方YOUTUBE
食得怪 先好嗌

《**食得怪 先好嗌**》（）係香港MakerVille製作嘅飲食節目，由陳俞希同陳安立主持，第一輯由2022年9月19號到10月7號，第二輯《**食得怪 先好嗌 2**》（）由2024年3月4號到3月22號逢禮拜一到五23:00－23:30喺香港電視娛樂ViuTV播。節目主持分別去到歐洲多國（第一輯，包括英國、意大利、摩洛哥、葡萄牙、西班牙）同埋美洲多國（第二輯，包括秘魯、美國、墨西哥）試下一啲古怪嘅菜式。

## 每集一覽
### 第一輯

### 第二輯

## 出面網頁
*ViuTV：食得怪 先好嗌
*ViuTV：食得怪 先好嗌 2
*MakerVille：食得怪 先好嗌 2

## 電視節目變遷
海防–下龍–雲屯–芒街高速

**高速公路海防-下龍-雲屯-芒街**（，全線代號**CT.06**  ）係一條越南高速路，長175&nbsp; km，開始跟第一隻交叉佮河內-海防高速，終點係北崙二橋橋頭喺廣寧芒街海和。

## 海防 – 下龍橛

海防-下龍高速公路全長超25 km，包括有4條車道，最高設計速度係100 km/h。隻項目起點係喺18號公路喺大安，屬下龍市（廣寧），終點係兩笪埞交界處座白藤大橋（佮河內-海防高速交叉）。

海防-下龍高速公路包括有3隻路口，其中2隻路口在廣安係新安坊路口同埋豐海坊路口。在下龍，有一隻路口喊做Minh Khai路口在大安坊，亦即係海防-下龍高速嘅起點。

海防 - 下龍高速公路由 2 隻項目組成：

### 橛 1：下龍高速 – 白藤大橋
條高速全長19.3 km，總投資係6.416萬億越南銅憑省預算。高速公路嘅部份，路基寬係25.5 m，結構比較腍。

### 橛 2：白藤大橋項目
白藤大橋項目全長5.45 km，投資7.277萬億越南銅，憑BOT合資形式。橋寬25 m。座橋使到鋼結構、鋼筋混凝土結構、預應力鋼筋混凝土結構；設計時速100 km/h，橋長3.054 km，高48.8 m。座橋承受得到8級地震，係第一座越南設計、組織建設嘅橋，用到當時最先進嘅技術。

## 下龍 – 雲屯橛

下龍-雲屯高速2015年9月開工建設，2018年底竣工，高速公路規模4車道，設計時速100&nbsp; km/h，長度近60&nbsp; km。

條高速公路開始跟 Minh Khai 交叉（交叉畀下龍 - 海防高速同埋大安18A 國道），並結束喺雲屯國際機場喺雲屯縣團結社。

路線有4隻路口，包括有3隻路口喺下龍，分別係Minh Khai路口喺大安（下龍-雲屯高速開始點），Việt Hưng路口（去Cái Lân港），Đồng Lá 路口喺和平社。在錦普有一隻路口，即係Cẩm Y路口喺錦海社。在雲屯有一個路口在團結社朝向Cái Rồng市鎮。

## 雲屯 – 芒街橛

雲屯 – 芒街高速公路正式開工建設喺2019年4月，並通車正式喺2022年9月1號。條高速公路規模係4車道，設計時速120 &nbsp; km/h，長度近80&nbsp; km。條高速公路分成兩隻獨立項目：雲屯 - 先安條 16  km長嘅與及先安 - 芒街條近 64  km長嘅。

條高速公路開始跟 Km70+108（團結社，雲屯縣，雲屯國際機場邊檠），結束喺 Km150+339（佮335省道交叉，係芒街北崙二橋嘅終點）。

路線有4隻路口，包括有路口喺Đài Xuyên社（雲屯）、Mũi Chùa路口（屬Tiên Lãng社喺先安）、Đầm Hà路口（屬Dực Yên社喺潭河）同埋海河路口（屬Quảng Sơn社喺海河）。終點在Hòa Lạc坊喺芒街。

條高速係廣寧繼下龍-海防、下龍-雲屯高速公路之後嘅第三條高速公路，令到廣寧成為隻地區全越南高速公路 km數最多嘅（176 km），並提速畀雲屯-芒街交通由兩隻鐘縮短到50分鐘。條路線已同步、現代化、連同並整體化佮成高速公路老街-河內-海防-下龍-雲屯-芒街，形成條越南最長嘅高速公路（近600 km）。

## 注
薩爾達傳說：王國之淚

《**薩爾達傳說：王國之淚**》（）係一隻開放世界動作冒險遊戲，係《薩爾達傳說：曠野之息》嘅續集，2023年5月12號推出。

本作沿用《薩爾達傳說：曠野之息》嘅地圖，新增空島同地底嘅地圖，遊戲時間定於《薩爾達傳說：曠野之息》結局幾年後。今作新增咗4款主要技能：究極手、餘料建造、通天術、倒轉乾坤。

遊戲喺發行頭3日賣出1,000萬份，成為任天堂有史以來銷售速度最快嘅遊戲。截止至2024年6月，《薩爾達傳說 王國之淚》喺全球賣出2,080萬份，係全系列銷量第二嘅遊戲。
工作量證明

**工作量證明**（）係種加密電子貨幣挖礦做法。

## 概論

想像家陣有場交易發生咗，出咗段有關段交易嘅記錄，以下噉嘅做法－
#個網絡入面啲電腦，個個爭住鬥快解一條複雜數學問題（睇密碼雜湊函數）；
#最快正確噉解到條問題嗰部機，就可以得到一定量嘅加密電子貨幣做獎勵（所以啲人有誘因正確噉做呢樣嘢）；
#核實咗，就將單交易嘅數據加落去條區塊鏈度；

## 批評
到咗 2020 年初，工作量證明已經廣受批評：工作量證明好嘥能量，吓吓交易都會引起成個網絡有大拃電腦一齊勁計數，電腦要計數就要消耗能量，事實係當時有報告指－bitcoin 消耗咗大量嘅電力，如果 bitcoin 係個國家，佢哋消耗嘅電力量仲大過烏克蘭或者阿根廷等嘅中等大細國家，而呢個過程會排放好多溫室氣體。
## 註釋

## 睇埋
*持有量證明

## 參考資料
持有量證明

**持有量證明**（）係種加密電子貨幣挖礦做法。

## 概論

想像家陣要建立一個網絡用嚟核實交易－
#家陣有若干個人申請想幫手做核實（核實者），佢哋每個人都要投入若干量嘅錢；
#而家發生咗場交易，場交易需要做核實；
#個網絡由拃核實者入面隨機揀個出嚟叫佢做核實，一位核實者被揀中嘅機率同佢投入咗嘅錢嘅量成正關係；
#被揀中嘅核實者郁手解數學問題，做核實；
#核實咗，就將單交易嘅數據加落去條區塊鏈度；

到咗 2022 年，持有量證明經已受到唔少人歡迎：齋講能量嘅話，持有量證明唔似得工作量證明噉，吓吓要一大拃電腦計數；事實係以太幣（其中一隻最大嘅加密電子貨幣）宣佈，想由用開工作量證明轉去用持有量證明，份報告話估計以太幣消耗嘅能量會下降成 99.95% 咁多。

## 註釋

## 睇埋
*工作量證明

## 攷
共識機制

**共識機制**（；）係分散運算同多智能體系統上要處理嘅一條問題。

想像家陣有多部機同時喺度計數，但無論啲機整到幾精良都好，一部機計錯嘅機率梗會大過 0，而如果一齊計數嘅幾部機當中有其中一兩部畀嘅答案同淨低嗰啲機畀嘅唔同，應該點處理呢，應該攞邊個答案做最終 output 呢？

## 睇埋
*分散運算
*加密電子貨幣

## 文獻
*Coulouris, George; Jean Dollimore; Tim Kindberg (2001), *Distributed Systems: Concepts and Design* (3rd Edition), Addison-Wesley,
船尾機

**船尾機**（）係摩打一種，通常以電油或油渣驅動，由於佢主要擺喺船尾（譬如快艇、遊艇同漁船）先有呢個名，又叫**船外機**。

## 相片

File:Yamaha outboard motor f175aetx.JPG|Yamaha F175AET
File:Outboard diagram-01.svg|各部名稱
File:Yamarin 470 BigFish Yamaha 50 DETO.ogv|運行緊嘅船尾機
File:Outboard Motor (PSF).png|船尾機畫像


## 生產商
*本田
*山葉
*鈴木
*川崎重工業
三宅一生

****（，）
係日本嘅一個時裝設計師，經歷過1945年廣島原爆，1963年東京多摩美術大學畢業，2022年死於癌症。

## 攷
多摩美術大學

****（）係日本東京嘅一間私立美術大學，1953年創校，原稱**多摩帝國美術學校**，1953年改稱**多摩美術大學**，1964年設立研究院。

## 參考

## 出面網頁
*

類:日本嘅大學
類:美術大學
香港輕鐵507P綫

**輕鐵507P綫**（）係香港一條輕鐵綫，連接屯門兆康站同田景站，星期一至五朝早繁忙時段開一班，由兆康單向開往田景，2022年9月1號通車。

## 攷
北崙二橋

**北崙二橋**（），或者**北崙河二橋**，係喺中越邊境北崙河上嘅一座橋。

座橋連接芒街（越南廣寧）同東興（廣西），位於北崙一橋下游 3.2 km處。 

北崙二橋採用鋼筋混凝土同埋預應力鋼筋混凝土建造做永久橋，全長618 m（其中中國便長463.5 m，越南便長154.5 m），橋面闊27.7 m。主橋設計採用預應力混凝土箱樑拱橋形式，跨度為105 m。 

總投資畀隻項目超過 3360 億越南銅，開工跟2014 年 11 月 22 號 ，並喺 2017 年 9 月 13 號開通。 

2019年3月19號，廣寧省人民委員會佮廣西壯族自治區政府舉行了儀式畀貨物、旅客通關在北崙二橋。

## 考

## 睇埋
* 芒街關口
* 金城橋
美術學校

**美術學校**指專門教視覺藝術（畫畫、雕塑、設計等等）嘅學校，有時會教埋音樂等等。
朱國強

**朱國強**（）係香港建制陣營（傳統親中派）政治人，依家係打鼓嶺嶺英公立學校校長，現任香港教育工作者聯會副主席、香港教育大學校友會主席、第七屆香港立法會議員（教育界）、香港教師中心諮管會委員等職務。佢亦係香港藝術與生命教育協會創始人。

## 部分公職

* 協力創新基金會副會長
* 做過教聯會第20屆理事會副會長/副主席等職位

## 政治立場
佢係香港親中派嘅成員。曾經支持同幫手宣傳北京未經諮詢或香港人同意，強行訂立嘅《港版國安法》。

### 選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。
## 參考
脫亞論

**脫亞論**（；，），又有叫**脫亞入歐**或者**脫亞入美**，係喺 1885 年 3 月 16 號（明治維新期間）嘅日本出版嘅一份社論。

呢份社論嘅重點主張，日本應該要喺思想上「脫離亞洲」，成為西方世界嘅一部份：根據呢個觀點，日本可以保留佢哋啲傳統文化，即係例如日文同浮世繪呀噉；但東亞啲傳統思想（例如儒教）太過迂腐封建，而且周邊嘅亞洲國家同地區都似乎唔肯擺脫呢啲思想；基於呢點，日本今後要唔好再同周邊亞洲國家地區（清朝同李氏朝鮮呀噉）往來咁多，尤其係唔好吸收佢哋啲文化同思想，要集中吸收西方世界嘅文化同思想。
## 摘要

呢篇文章首先指出，「西化嘅風」已經吹到亞洲呢個地方，國家可以選擇順應呢個趨勢，嚐到文明嘅果實，或者被逼失去自己對命運嘅掌控。文章繼續講：「文明好似痲疹咁，仲好過痲疹，因為文明可以帶來利益。」文章認為保守嘅德川幕府阻撓咗呢條通往「文明」同自主權嘅路，認為要推翻幕府，除舊迎新，係必要嘅。咁樣，作者認為日本喺明治維新期間喺精神上已經「脫亞」，因為日本最接近嘅兩個鄰居——中國同朝鮮，睇落並冇接受呢啲改革。除非有先鋒嚟改革呢啲國家，否則佢哋會俾外來勢力侵略同瓜分，好似美國同其他西方強國對亞洲國家推行嘅不平等條約同武力威脅咁。

關鍵段落係咁講嘅：
* 一旦西方文明之風吹到東方，東方每一棵草、每一棵樹都會隨住西方之風嘅變化。
* 文明嘅傳播好似痲疹咁。
* 喺我嘅睇法，呢兩個國家（中國同朝鮮）係唔能夠喺西方文明進攻東方嘅情況下以獨立國家身份生存嘅。
* 呢個情況同一個正直嘅人住喺一個愚蠢、無法無天、暴行橫行同冇人情味嘅社區冇乜分別。佢嘅行為咁稀有，總係俾佢鄰居嘅醜行掩蓋住。
* 我哋冇時間等隔離屋開竅，然後一齊為亞洲嘅發展而努力。不如我哋脫離亞洲國家嘅行列，加入西方文明國家嘅陣營。親近壞朋友嘅人都會俾人當做壞人，所以我會將呢啲壞嘅亞洲朋友從我嘅心入面拋棄。

## 歷史背景

「脫亞論」據講係福澤對韓國未能成功組織有效嘅改革派嘅回應。呢個改革派嘅努力曾經得到福澤嘅支持。佢曾經邀請韓國年輕貴族嚟到佢嘅學校讀書。佢支持咗俞吉濬，呢個係韓國第一個海外留學生，而佢嘅弟子之一金玉均亦曾喺1884年策動甲申政變，但係失敗咗。呢啲失敗推動咗福澤發展佢「脫亞」嘅思想。不過，嗰時對激進韓國人嘅援助，一般唔係為咗令朝鮮半島完全獨立，而係為咗進一步擴大日本喺朝鮮嘅影響力。呢啲舉措最終導致咗福澤支持嘅韓國人同日本帝國軍喺中日甲午戰爭期間喺朝鮮進行嘅權力遊戲。

福澤對戰爭嘅熱情支持，係基於佢對現代化嘅睇法。好似佢政府中好多同僚一樣，福澤最終認為亞洲嘅現代化最好喺槍口之下實現。佢認為中國因為陳舊同毫無變化嘅理念而遭受苦難。喺戰爭期間，中國仍然流行裹足，鴉片使用普遍，而清政府無法抵擋外國侵略。鐵路同稅收都賣咗嚟還債。日本亦受過唔平等條約嘅屈辱，福澤希望通過展示軍事實力嚟改變西方對條約嘅睇法。喺佢希望建立一個強大日本嘅理想入面，福澤將日本周圍嘅亞洲國家視為需要指導嘅潛在障礙。

## 睇埋
*日本文化

## 攷
星億娛樂集團

**星億娛樂集團有限公司**係一個澳洲賭場同埋娛樂公司。 之前嘅公司係叫做Echo Entertainment。

## 物業
星億娛樂持有同埋營運康瑞德賭場同酒店 、星億黃金海岸同埋星億雪梨。 星億娛樂家吓揸緊昆士蘭州四張營運牌照嘅其中兩張。

個集團亦都喺昆士蘭政府之下，代表佢管理黃金海岸會議展覽中心。

## 布里斯本皇后埠

昆士蘭政府響2015年7月20號宣佈咗Echo Entertainment做代表，作為半合資伙伴嘅Destination Brisbane Consortium中咗標去起個布里斯本皇后埠，嬴咗皇冠度假。Echo係有兩個香港合資嘅伙伴，有周大福企業同埋遠東發展。兩個伙伴分別會貢獻兩成半嘅資金去發展個整合度假區同埋幫大皇后埠同埋大樓俾錢。

## 爭議
2021年，九號娛樂旗下嘅雪梨晨鋒報同埋年代報，同埋60分鐘，發現咗喺2014年到2021年之間星億嘅管理層被警告過防止洗黑錢嘅行為，但係佢試過聘用一啲大賭徒同罪犯或者外國活動有關。當時星億對報導嘅回應就係「對呢啲報導有擔憂，而且具有誤導性。」同埋佢都試過同昆州政府當局一齊解決呢啲嘅指控。  喺份報告出咗街之後，啲股東對星億提出集體訴訟，昆士蘭、西澳洲籍、維多利亞州同埋新南威尼士州嘅博彩監管機構亦都分別展開咗調查。 

2022年9月13號，新州嘅獨立賭場調查委員發表咗一份報告，話星億唔再適合持有佢喺雪梨賭場嘅牌照，基於行為涉及洗錢風險。佢有14日嘅間作出回應。

## 攷

## 連出去

* 

類:賭
類:澳洲公司
類:布里斯本
江玉歡

**江玉歡**（英語：Doreen Kong Yuk-foon，），花名「阿歡」，係香港政治人物及事務律師，禮德齊伯禮律師行合夥人，親中派新民黨成員，依家係香港立法會議員（選舉委員會）。

## 公職
*香港再出發大聯盟發起人
## 選舉經歷
喺2015年香港區議會選舉，佢攞到1814票，未能當選。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考


類:香港律師
佳龍駒

**佳龍駒**（****），係一隻香港賽馬馬匹，2012年喺澳洲出世，係2016/2017馬季嘅最受歡迎馬匹、最佳中距離馬、香港馬王得主。呢匹洪祖杭名下賽駒，唔止係香港賽馬史上頭一匹成功贏晒四歲三冠王（香港經典一哩賽、香港經典盃、香港打吡大賽）嘅賽駒，同時亦係香港賽馬史上首匹追封嘅香港馬王。

2017年5月7號，佢喺沙田馬場角逐國際一級賽冠軍一哩賽嗰陣，比賽中段，响巴西籍騎師莫雷拉胯下急速墮退，被收停送院。馬會獸醫其後證實咗佢盆骨撕裂，重出現嚴重併發症，經搶救無效後，傷重不治，結束2年嘅光輝競賽歲月，死後骨灰被送往哥連臣角火葬場火化。
林偉文

**林偉文**可以係：

* 林偉文 (港九藥房總商會理事長)，港九藥房總商會理事長
* 林偉文 (自由黨)，灣仔區議會議員
* 林偉文 (民建聯)，深水埗區議會下白田選區嘅民建聯社區主任
* 林偉文 (電影人)，香港電影人
張國榮 (生意人)

**張國榮**（），廣東清遠人，香港商界親中陣營政治人（第12、13、14屆全國政協香港委員）、生意人（建滔集團、伊利安達老細）。

## 部分公職
* 第十四屆全國政協香港委員(特邀香港人士)
*香港再出發大聯盟發起人

## 政治立場
佢係香港親中派一員。2022年9月，獲新民黨委任做顧問。
### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

喺2021年9月，佢成為香港特別行政區選舉委員會委員(港區全國政協委員)。2022年4月，佢喺李家超無提政綱嘅情況下，有份提名李家超參選第6屆香港行政長官選舉，

## 馬主生涯
佢喺2000年代開始喺香港賽馬會做馬主，佢同張國強、張國平、張國華四兄弟、堂細佬張廣軍，甚至乎兩個妹夫何燕生、鄭永耀、三個仔張根棠、張家成、張祖兒嘅名下賽駒就多數以「綫路」、「風火」、「電路」兩字起名。

## 榮譽
*香港大學名譽大學院士（2011年）
*香港傑出工業家獎（2021年）
## 參考


類:全國政協香港委員
類:香港馬主
類:清遠人
鈴木Carry

**鈴木Carry**（）係日本鈴木公司喺1961年推出嘅一款輕型貨車，呢款車響1983年3月開始推出四驅版本（ST41；第七代後期型），而家已經出咗十一代。

## 第一代FB型（1961-1965年）

File:1964 Suzuki Carry-Van 01.jpg|第一代Carry Van
File:Suzuki-SuzulightCarry.JPG|第一代Suzulight Truck
 

## 第二代L20型（1965-1969年）
 
File:SuzukiCarry2nd.jpg|第二代Carry Truck


## 第三代L30型（1966-1969年）

File:3rdCarry.jpg|第三代鈴木Carry
 

## 第四代L40型（1969-1972年）

File:Suzuki Carry Van 401.JPG|第四代鈴木Carry客貨車車頭
File:Suzuki Carry Van 402.JPG|第四代鈴木Carry客貨車車尾
File:Suzuki Carry 405.JPG|第四代鈴木Carry貨車
 

## 第五代L50型（1972-1976年）／ST10型（1976年）

File:SuzukiCarry5thvan.jpg|第五代鈴木Carry客貨車車頭
File:SuzukiCarry5thvanrear.jpg|第五代鈴木Carry客貨車車尾
File:SuzukiCarry5th.jpg|第五代鈴木Carry貨車


## 第六代ST20型（1976-1979年）

File:Suzuki-CarryWide.JPG|第六代鈴木Carry貨車（Carry Wide）
File:Suzuki Carry Klasik Depan.jpg|第六代鈴木Carry ST20貨車車頭
File:Suzuki Carry Klasik.jpg|第六代鈴木Carry貨車車尾
 

## 第七代ST30/ST31/ST40/ST41型（1979-1985年）

File:SuzukiCarry8th.jpg|第七代Carry前期型
File:1979-1980 Suzuki ST Carry (13886212887).jpg|鈴木Carry ST（紐西蘭版本）
File:1983 Suzuki Carry (ST90) utility (28570115321).jpg|鈴木Carry ST90


## 第八代DA71T/DB71T/DA81T/DA41T/DB41T/DA51T/DB51T型（1985-1991年）

File:Suzuki Carry 013.JPG|鈴木Carry KC
File:9th generation Suzuki Carry 4WD EL+5 Speed.jpg|鈴木Carry 4WD貨車（前期型）
File:1990 Suzuki Carry KA 4WD in Polar White, front left.jpg|鈴木Carry 4WD貨車（後期型）
File:1988-1990 Suzuki Super Carry (SK410) TX van (2015-06-03) 01 (cropped).jpg|鈴木Super Carry客貨車前期型車頭（澳洲版本）
File:1988-1990 Suzuki Super Carry (SK410) TX van (2015-06-03) 02 (cropped).jpg|鈴木Super Carry客貨車前期型車尾（澳洲版本）
File:Suzuki Carry 1989.jpg|第八代鈴木Carry（1989年式）


## 第九代DC51T/DD51T型（1991-1999年）

File:Suzuki Carry 1001.JPG|第九代鈴木Carry（DC51T KU 2WD）
File:Suzukicarry.jpg|第九代鈴木Carry（DC51T KC 2WD）


## 第十代DA52T/DB52T/DA62T/DA63T/DA65T型（1999年- 2013年）

File:Suzuki Carry 005.JPG|第十代鈴木Carry前期型（DA52T）
File:Suzuki Carry Truck FC 4WD DA65T 0331.JPG|第十代鈴木Carry FC 4WD（DA65T）
File:Sanlih E-Television 6905-QT 20180929.jpg|鈴木Carry 1.3（臺灣版本）


## 第十一代DA16T型（2013年 - ）

File:Suzuki Carry Truck KC 4WD DA16T.JPG|第十一代鈴木Carry 4WD貨車（DA16T）
File:Suzuki Carry KX 4WD.JPG|第十一代鈴木Carry KX 4WD
File:Suzuki CARRY freezer (DA16T) front.JPG|冷凍車車頭
File:Suzuki CARRY freezer (DA16T) rear.JPG|冷凍車車尾


## 海外版本

File:2019 Suzuki Carry 1.5.jpg|鈴木Carry1.5（泰國版本）


## 出面網頁

* スズキ・キャリイ
鈴木Every

**鈴木Every**（）係日本鈴木公司喺1982年推出嘅一款輕型客貨車。呢款車係出自1979年4月響日本發表嘅第七代Carry（ST30 / ST31 / ST40 / ST41型）。

## 出面網頁

* スズキ エブリイ
* スズキ エブリイワゴン
* 鈴木Every
疹

**疹**係皮膚感染疾病嘅病徵之一，疹通常會喺皮膚上出現紅腫、癢或皮膚粗糙。疹並冇特定嘅病因，可以係任何疾病所引起嘅。通常嘅病因包括病毒、免疫系統失調、食物或環境過敏所引起。

病毒引起嘅疹可以包括德國麻疹、水痘、麻疹等。

其他非病毒因素亦可能會導致出疹，例如太陽曬傷、緊張、摩擦等。
美麗大師

**美麗大師**（**Beauty Only**），係一隻香港賽馬馬匹，2011年喺愛爾蘭共和國出世，係「羅馬聖君」嘅子嗣，嚟香港之前曾經喺意大利服役，2014-2015馬季到2018-2019馬季喺香港服役，在港服役期間贏得8場頭馬，係2016-2017馬季嘅香港最佳一哩馬得主（嗰季佢先後贏出馬會一哩錦標、香港一哩錦標），係郭少明家族「美麗」系賽駒當中，第二匹擁有最高成就嘅賽駒（另外兩匹係締造美麗、美麗傳承）。
鍾江海

**鍾江海**（）係香港同南洋嘅生意人，由於佢喺香港起過唔少樓，尤其集中起工廠大廈，所以有「工廈大王」嘅外號。

## 生平
1916年，鍾江海喺福建安溪出世，早年佢老豆派佢去上海做生意，後來又去咗星架坡。到咗50年代，鍾江海嚟咗香港發展地產生意，當中代表作就係喺尖沙咀嘅總統酒店，重有同霍英東等人夾份起嘅星光行。當期時，鍾江海成日都拍住細佬鍾明輝一齊去投地起樓，佢哋又比較集中起工廈，所以鍾江海就有「工廈大王」嘅美譽。

到1980年代頭，香港嘅地產市道因為前途問題而變差，當時揸重貨嘅鍾江海同鍾明輝負債好多，而另一個細佬鍾正文更加牽涉入去佳寧案入面，結果三人被迫將凱聯酒店嘅股票押畀銀行同拋貨套現。到1983年，一直密密掃貨，以鍾輝煌為首嘅二房成功喺股東大會踢走鍾江海同鍾明輝，得到凱聯嘅控制權。經過呢一件事之後，鍾江海有一排去咗台灣，到1988年返嚟香港。而佢重有華廈置業一間上市公司，但發展步伐好慢。

鍾江海到2000年過身，享壽84歲。喺佢死後，大房及二房就開始爭身家，兩房人更加向對方大鬧粗口，最後二房打贏官司，繼續成為遺產信託執行人同鍾江海生前送畀二太秦蘭鳳嘅公司股權。

## 鍾氏家族
鍾江海嘅老豆係鍾奕莊，佢係做珠寶學徒起家，後來長駐星架坡，喺當地有鴻福實業，阿媽係林配，鍾江海係兩人嘅嫡長子，鍾明輝、鍾正文係佢同父同母嘅親兄弟。

鍾江海有一妻一妾，大婆係林美，喺1977年2月過身；二房係秦蘭鳳。兩個老婆一共同佢生咗6個仔同10個女，其中一個女鍾寶珊就係前立法局議員梁錦濠嘅前妻，梁氏亦因為鍾江海同王德輝關係好好，繼而識到王氏，成為佢嘅契仔。

鍾江海個孫係電競公司老闆、香港網絡紅人鍾培生。

鍾卓峰 低調行事 藥房老闆 十億身家 白手起家 活躍於油尖旺

## 睇埋

* 華廈置業（鍾江海家族嘅上市公司）
* 怡華置業（鍾江海嘅地產公司）
* 益新置業（細佬鍾明輝嘅地產公司）
* 益大發展（細佬鍾正文嘅地產公司）
* 鍾奕莊家族

## 參考

江海
江海
周文港

**周文港**（**Chow Man-kong**），係香港親中派政治人物，香港經濟及教育政策學者、應用政策學者，香港城市大學首席及常務副校長高級顧問暨計算學院數據科學系實務教授，依家係香港立法會議員（選舉委員會）。

## 公職
*香港再出發大聯盟發起人
*香港中小型企業聯合會榮譽顧問
*滬港社團總會副會長
## 選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。

## 部分榮譽

* 2013年在工聯會「工聯．工會之最」嘉許晚會獲獎(學歷最高的現屆工會理事 ／執委)

## 參考
林振昇

**林振昇**（**Lam Chun-sing**，），係香港建制陣營（勞工界親中派）政治人、勞聯主席，依家係香港立法會議員。

## 公職
*香港再出發大聯盟發起人
## 選舉經歷
2011年第4屆香港區議會選舉，佢參選油尖旺區議會嘅旺角西選區，當時佢只係攞到221票，輸畀許德亮；2022年，佢喺李家超無提政綱嘅情況下，有份提名李家超參與2022年香港行政長官選舉。
## 參考
姚柏良

**姚柏良**（**Perry Yiu**，），係香港親中派政治人物，依家係香港立法會議員。

曾經就讀中國國家行政學院。

## 公職
*香港再出發大聯盟發起人
*香港廣州社團總會第三屆會董
*曾經係全民黨中央常務委員會委員
*香港北京社團總會第一屆理事會常務理事

## 政治立場
佢係香港親中派成員。支持排除民主派人士嘅所謂愛國者治港。

## 選舉經歷
喺2015年香港區議會選舉，佢攞到3,404票，成功當選。

佢曾經參與2019年香港區議會選舉，出戰平田選區，因為親中派漠視民意，堅持如期修訂逃犯條例，選情大受影響，佢攞到4012票，未能當選。

2021年，佢喺香港立法會功能界別嘅旅遊界以160票當選議員。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考
林素蔚

**林素蔚**（**Connie Lam**，），係香港親中派新民黨成員、聖雅各福群會註冊社工，第七屆香港立法會議員。

## 部分公職

* 華人愛國愛港商業大聯盟榮譽顧問

## 早年經歷
佢係深圳出世嘅將軍澳人，大學攻讀社工專業。

## 選舉經歷
2019年香港區議會選舉，林素蔚代表專業動力出選西貢澳唐區，得到親中派『堅料網』幫手宣傳，但因為親中派漠視民意堅持如期修訂逃犯條例，選情大受影響，林素蔚輸咗畀爭取連任嘅新民主同盟呂文光。

2021年香港立法會選舉，林素蔚代表專業動力參選新界東南選區地區直選，以三成得票取得席位。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 爭議
* 2024年1月21日，林素蔚喺立法會會議提出咗3條關於政府預防糖尿病共222字嘅口頭質詢，同7年前謝偉俊同樣喺立法會提出嘅，竟然有91%相似，謝偉俊受訪指林素蔚提問題嗰陣最好係「經過獨立思考同草擬」。
## 參考資料
郭玲麗

**郭玲麗**（**Lillian Kwok**，），人稱「**郭老師**」，係香港民建聯黨員、註冊教書先生，第七屆香港立法會議員（選委會界別）。

## 部分公職

* 民建聯第17屆執行委員
* 香港同心總會名譽會長

## 選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考


類:香港民建聯黨員
陸瀚民

**陸瀚民**（**Benson Luk**，），係香港經濟民生聯盟青委會主席，第七屆香港立法會議員。

## 部分公職

* 香港青少年發展聯會執行委員

## 選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考


類:香港經濟民生聯盟黨員
陳紹雄

**陳紹雄**（**Chan Siu-hung**，），係香港親共派政治人物同工程師，依家係香港立法會議員。1981年開始加入中電，依家都重係中電高級顧問。

## 部分公職

* 香港專業及資深行政人員協會會長

## 選舉經歷
喺2016年，佢成為香港特别行政區選舉委員會香港僱主聯合會委員。之後，佢有份提名林鄭月娥參與2017年香港行政長官選舉。

2022年，佢喺李家超無提政綱嘅情況下，有份提名李家超參與2022年香港行政長官選舉。
## 參考
黃俊碩

**黃俊碩**（**Edmund Wong**，）係香港民建聯黨員（親中陣營政治人），第七屆香港立法會議員（會計界功能界別），佢係會計師黃龍德個仔，曾經係香港華人會計師公會（華師公會）阿頭。

## 選舉經歷
2021年第7屆香港立法會選舉，佢代表民建聯參選會計界功能界別，以3,175票拋離主要對手黃宏泰、潘文思怡同埋翁健，順利當選；2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考


類:香港民建聯黨員
類:香港會計師
俊碩
鄧飛

**鄧飛**（**Tang Fei**），係香港建制陣營（傳統親中派）政治人、教育工作者，依家係香港立法會議員，香港將軍澳香島中學前任校長。

## 部分公職

* 做過香港教育工作者聯會副主席/副會長

## 政治立場
佢係香港親中派人士，關注校園欺凌議題，主張愛國教育。

### 選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。
## 金句
* 2023年11月，時任選委界立法會議員嘅鄧飛由內地返港，過關嗰陣被內地海關截停搜檢，佢表示自己「假假地都係個議員，妥妥的愛國者陣營成員，沒理由對我不放心吧」，可見佢內心認為議員同自稱愛國就應該有特權嘅心態。
## 參考


飛
龍漢標

**龍漢標**（**Louis Loong**，），係香港商界親中陣營政團經民聯成員，第七屆香港立法會議員，曾經係香港地產建設商會秘書長。
## 選舉經歷
2022年，佢喺李家超無提政綱嘅情況下，有份提名李家超參與2022年香港行政長官選舉。
## 參考


類:香港經濟民生聯盟黨員
漢標
嚴剛

**嚴剛**（**Erik Yin Kong**，），係香港建制派（商界親中派）政治人、招商局港口董事總經理，第七屆香港立法會議員。

## 政治立場
佢係香港親中派人士，支持政府大幅度削減直選議席同排除民主派參選嘅所謂完善選舉制度。

### 選舉經歷
2021年12月，佢參選第7屆香港立法會選舉嘅商界（第三）功能界別，以174票當選；2022年，佢喺李家超無提政綱嘅情況下，有份提名李家超參與第6屆香港行政長官選舉。
## 部分公職
* 中國和平統一促進會香港總會會務顧問

## 參考


剛
類:香港生意人
水蠅

**水蠅**（；學名：）係半翅目下嘅一個科，有超過 350 種物種。

同第啲半翅目嘅昆蟲一樣，水蠅有尖嘅口器，可以拮穿啲嘢同埋吸汁液食。而佢哋最出名嘅係識得「喺水上面行」：水蠅啲腳有獨特嘅構造，令到佢哋嘅重量能夠分散喺水面上，可以企喺水面唔會沉落水；多數（據講大約 90%）嘅水蠅都係住淡水嘅。

## 攷
金起範

**金起範**可以係指：

* Key，原名金起範（김기범 *Gim Gi Bum*），SM娛樂旗下男團SHINee成員之一，響隊內擔任副唱、副領舞、副Rapper
* 起範，原名金起範（김기범*<sup>Gim Gi Beom</sup>*），SM娛樂旗下男團Super Junior前成員，響隊內擔任主Rapper
* 阿倫‧起範，原名金起範（김기범*<sup>Kim Ki Bum</sup>*），男團U-KISS前成員
* 金起範，韓國搖滾樂隊Gukkasten貝斯手。
* 金起範，韓國基督教牧師
* 金起範，又譯金奇範，韓國作曲家
* 金起範，又譯金基範，韓國棒球運動員
* 金起範，又譯金基範，韓國圍棋四段棋手
梁子穎

**梁子穎**（**Dennis Leung**，），係香港傳統親中陣營工聯會會員，第七屆香港立法會議員（勞工界功能界別）、前任葵青區議會議員（2008-2019年），原本係一位教書先生。
## 政治立場
佢係香港親中派一員。
### 選舉及提名經歷
喺2015年香港區議會選舉，佢攞到2,714票，成功當選。

喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考


類:香港工聯會員
類:前葵青區議員
黃元山

**黃元山**博士（Dr Stephen Wong Yuen Shan，）係香港立法會前議員、而家喺香港政府特首政策組李家超現屆政府嘅班子組長，團結香港基金高級副總裁兼公共政策研究院院長，香港大學專業進修學院中國商業學院客席副教授。

## 公職（部份）
* 香港立法會議員（2022年1月1號至2022年12月27號）
* 金融發展局董事局成員
* 市區重建局非執行董事（任期由2019年5月1號至2025年4月30號）
* 城市規劃委員會成員
* 前土地供應專責小組成員（任期由2017年9月1號至2019年2月28號）

## 學歷
*  芝加哥大學經濟學學士
*  耶魯大學國際關係所東亞研究碩士學位
* 香港大學公共行政學博士學位

## 選舉經歷
2022年，佢有份提名李家超參與2022年香港行政長官選舉。

## 參考


## 出面網頁

* 專責小組 - 黃元山先生 - 社創基金
* 黃元山博士｜社企民間高峰會
* 
* 黃元山 | 思考香港
* Dr. Stephen Yuen Shan Wong (黄元山) - Executive Director of Public Policy Institute & Senior Vice President - 團結香港基金 Our Hong Kong Foundation | LinkedIn

類:前香港立法會議員
類:香港大學舊生
類:耶魯大學舊生
類:芝加哥大學舊生
元山
希澈

**希澈**（），原名**金希澈**（，），韓國歌手、演員、主持人同音樂製作人，男團Super Junior成員，響隊內擔任副唱、副Rapper同綜藝擔當。

## 攷
央吉瑪

**央吉瑪**（；本名**次仁央吉**），係中國女歌手。佢喺中國傳媒大學表演系畢業。佢喺《中國夢之聲》第一季最後攞到全國年度亞軍。2016年4月發行專輯《娑婆吟嘆：蓮花秘境》。

## 影視作品
### 話劇
*2008年 畢業大戲《豪豬的距離》 飾演歌隊主唱 
*2008年 話劇《三個女人一個夜晚》 飾演的農村婦女之老大
*2008年 話劇《沈大腳說媒》 飾演沈大腳
*2008年 話劇《原野》飾演金子
*2009年 話劇《愛情宅急送》九個劇場

### 歌舞劇
*2008年 歌舞劇劇《記憶中的橡皮擦》主演秀珍
*2009年 歌舞劇《高原淚》主演

### 電視劇
### 電影
*2008年 電影《兄弟》客串
*2012年 微電影《城市印象2012之阿布》 導演：李明明  飾：佤族姑娘葉子
*2013年 微電影《青春》導演：王磊卿 飾：校花

### 短片
*2008年 汽車廣告短片《一人一半》導演：盧正雨   女主演
*2012年 中央電視台《民歌中國》「門巴印象」紀錄片
*2012年《唱隨心想》 生活記錄片

### 廣告
*2008年 比亞迪FO汽車廣告
*2008年 北京現代汽車廣告
*2011年 拍攝阿米雪和聖拉雅氂牛乳品廣告

## 參考資料

## 出面網頁
* 
*
方炯鑌

**方炯鑌**（），係馬來西亞唱作人，佢係方炯嘉嘅兄長。

## 參考資料

## 出面網頁
*
*
*
*
金亨錫

**金亨錫**（；；），韓國作曲家同音樂製作人。

## 音樂作品
*《I Believe》

## 參考資料
陶錫源

**陶錫源**，香港建制陣營（鄉事親中派）政治人，前任屯門區議會議員（1991至2019年），曾經效力過自民聯、港進聯、自由黨、城鄉會。

## 政治立場
佢係香港親中派一員。
### 選舉及提名經歷
喺2015年香港區議會選舉，佢攞到1,644票，成功當選。

喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。

喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。

2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考


類:新界原居民
類:前屯門區議員
我的野蠻女友

《**我的野蠻女友**》（）係套2001年上畫嘅南韓愛情電影，由車太鉉同全智賢主演，郭在容執導。套戲連同主題曲《I Believe》喺東亞地區都好受歡迎。
丁滿

**丁滿**（**Timon**）係迪士尼卡通角色，係隻狐獴，最先係喺《獅子王》入面出現嘅角色，之後佢同另一角色彭彭（Pumbaa）做咗另一套動畫嘅主角，叫《彭彭丁滿歷險記》。
九號電視台

**九號電視台**（**Nine Network/9Network/Channel Nine**）係澳洲一家主要嘅電視公司，總部位於新南威爾斯州首府悉尼，係九號娛樂（Nine Entertainment Co.）嘅旗下公司之一。九號電視台喺1956年開始喺悉尼和墨爾本播出電視節目，1963年完成咗連結各主要都市嘅電視台。1974年改咗做而家嘅名。自2000年之後，九號電視台就同澳洲七號電視台爭奪澳洲電視界收視龍頭嘅地位。九號電視台擁有奧運會等體育賽事嘅轉播權，喺新聞節目方面都居於領先。

## 出面網頁
*官方網站
CPAC

**CPAC**可以係：
*CPAC (電視台)（Cable Public Affairs Channel），加拿大電視台
*保守政治行動會議（Conservative Political Action Conference），美國年度政治會議
迪士尼星空傳媒

**迪士尼星空傳媒**（），之前叫做**星空傳媒（印度）**（），係2009年新聞集團由原本嘅星空傳媒拆分出嚟嘅公司，負責印度嘅迪士尼、星空傳媒、Colors系列同派拉蒙環球嘅頻道(喺2021年，歐洲嗰度嘅系列頻道改名叫Utsav，以免同Disney+入面嘅STAR搞亂)同國家地理頻道嘅運營。而家係迪士尼印度分部全資擁有。

## 攷
寰亞傳媒集團

寰亞傳媒集團（Media Asia Group Holdings Limited，），全名寰亞傳媒集團有限公司，之前叫寰亞綜藝集團，係一家總部位於香港嘅華語娛樂集團公司，於北京、上海、台北同首爾都設有辦事處，業務包括藝人打理、電影同電視節目嘅製作同發行、音樂製作同出版、演出活動製作等。
邱達昌

**邱達昌**，香港親中陣營政治人、生意人，邱德根家族第二代成員。
## 部分公職
* 中國和平統一促進會香港總會首席顧問
*香港再出發大聯盟發起人
* 第十四屆全國政協委員特邀香港人士
* 香港明天更好基金信託人
* 香港中華文化總會名譽會長

## 政治立場同選舉經歷
佢係香港親中派人士，有份支持同贊助荃灣各界慶祝香港回歸祖國23周年活動。

喺2021年9月，佢成為香港特別行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與第6屆香港行政長官選舉。

佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。

## 屋企
佢老婆係邱吳惠平，有三個女（邱詠筠、邱詠賢、邱詠禧）、一個仔（邱華瑋），新抱趙式明。

## 參考


類:香港生意人
類:馬來西亞生意人
類:香港馬主
達昌
紀海鵬

**紀海鵬**，香港親中派政治人物，龍光地產老闆。
## 公職
*香港再出發大聯盟發起人
## 選舉經歷
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考
蘇紹聰

**蘇紹聰**，香港親中派政治人、律師，曾經做過香港律師會會長（2016年－2018年）。

## 部分公職
* 第十四屆全國政協委員特邀香港人士

## 政治立場
佢係香港親中派成員。佢曾經參與由「國際公益法律服務協會」舉辦嘅第一屆「國安教育認證導師資格課程」幫助推廣北京未經諮詢或香港人同意，強行訂立嘅《港版國安法》。

### 選舉經歷
喺2018年1月，蘇紹聰被委任為港區全國政協委員，係首位喺任內成為全國政協嘅律師會會長。2021年9月，佢成為香港特别行政區選舉委員會港區全國政協委員界別嘅委員。2022年，佢喺李家超無提政綱嘅情況下，有份提名李家超參與2022年香港行政長官選舉。

## 參考


類:香港律師
類:全國政協香港委員
二元堆積樹

**二元堆積樹**（；）係種建基於堆積樹嘅數據結構，指以二元樹形式存在嘅堆積樹。

## 睇埋
*二元樹
*堆積樹
## 拎
*Binary Heap. *GeeksForGeeks*.
盧溫勝

**盧溫勝**，香港親中派政治人物。
## 部分公職
* 中國和平統一促進會香港總會會務顧問
* 全國政協委員
* 香港福建社團聯會副主席
* 兩岸和平發展聯合總會第4/5屆永遠榮譽會長
* 香港晉江社團總會永遠榮譽主席
* 民建聯第10屆監察委員
* 香港福建同鄉會前理事長

## 政治立場
佢係香港親中派人士，2014年有份贊助慶祝中國65週年嘅官方國慶晚會。

2016年初，因為政府小販政策問題，旺角引發魚蛋革命，佢曾經喺之後參與聯署聲明，譴責暴亂。

佢曾經公開呼籲人喺直選議席比例被大幅度削減而且排除民主派候選人嘅2023年香港區議會選舉入面投票。

### 選舉經歷
2016年香港立法會選舉期間曾經為工聯會站台。

喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。

## 親屬關係
佢係盧文端嘅堂叔。

## 參考
堆積樹

**堆積樹**（；）係種建基於樹嘅數據結構，係完整（complete）嘅－除咗最尾嗰層之外，層層都滿嗮，而且最尾嗰層啲節點冚唪唥都係有咁左得咁左。

堆積樹可以分兩種：
#**Max 堆積樹**：睇根節點個數，是但攞個子節點睇，個子節點嘅數都細過根節點嘅；而且呢點對所有 subtree 嚟講都一樣。
#**Min 堆積樹**：睇根節點個數，是但攞個子節點睇，個子節點嘅數都大過根節點嘅；而且呢點對所有 subtree 嚟講都一樣。

## 睇埋
*二元樹

## 拎
*Heap Data Structure. *GeeksForGeeks*.
魏如昀

**魏如昀**（），係臺灣女歌手。

## 音樂作品
### 專輯

### 單曲

## 參考資料

## 外部連結
*
*
*
*
*
汪雲才

**汪雲才**（），係中國作曲家。

## 作曲作品
*《烏蘇里船歌》
*《烏蘇里江》
*《春天能追着》
*《牧歌》
*《巍巍的興安嶺》

## 參考資料
沙維琪

**沙維琪**係中國音樂製作人同導演。

## 導演作品
*《迷境》
*《陪你到世界之巔》

## 音樂作品
*《看走眼》

## 參考資料

## 出面網頁
*
分身

**分身**（）係指一個個體，佢望落同另一個個體生得完全一樣樣，但兩個個體之間並冇任何嘅親戚關係。喺民間傳說同埋現代嘅奇幻故仔裏面，一個個體能夠成為某個人嘅分身，通常係靠住魔法等嘅超自然力量；而喺冇超自然性質嘅故仔裏面，一個人能夠成為第個人嘅分身，可能係靠住（例如）極高超嘅化妝技術。

## 嗌法
*，

## 傳說

喺好多民間傳說同埋有奇幻性質嘅虛構故仔裏面，doppelgänger 係種邪惡嘅超自然生物（**變身妖**），一隻變身妖具有變身嘅異能，好多時能夠完美噉複製另一個個體嘅外形，會靠呢種能力做好多惡行，例如：
*變身假扮成佢目標人物噉嘅樣，跟住郁手謀殺目標人物，再取代目標人物－隻變身妖可能演技好好，唔淨只模仿到受害者個樣，仲模仿到佢啲行為，佢受害者嘅屋企人同朋友可能完全唔知發生咗咩事，最後隻變身妖就成功攞走一個人嘅身份。
*變身假扮成目標人物嘅朋友或者屋企人，從而引誘目標人物放低戒備；然後隻變身妖就可能會趁目標人物冇嗮防備，將佢食落肚。
... 呀噉。

## 睇埋
*孖胎
*仙子
*恐怖谷
*天鵝湖
*另我

## 引述

## 拎
* Doppelganger，TV Tropes 講 doppelgänger 相關橋段嗰頁，仲有列出用咗呢條橋嘅影視作品。